title: Seinäjoen Peliveljet

text: Seinäjoen Peliveljet pelaa kotiottelunsa punaisella pelipaidalla, sinisillä sortseilla ja punaisilla pelisukilla. Vieraspeliasu tai yleensä lähinnä varapeliasu on kokonaan sininen. Peliasuissa käytetään myös valkoista tehostusvärinä. Mailoista miesten joukkueella on sopimus mailavalmistaja Exelin kanssa.Seuraavat Peliveljien pelaajista ovat pelanneet salibandyn maaotteluita:


title: Marsanes

text: Marsanes on setiläinen gnostilainen kirjoitus, joka tunnetaan ennen kaikkea Nag Hammadin kirjastosta. Siitä puuttuu neljä sivua, ja useita rivejä ja sanoja on tuhoutunut tunnistamattomiksi.


title: Marsanes

text: Kuten "Zostrianos" ja "Allogenes", kirjoitus kuvaa Marsaneen paljastamana niitä emanaatioita, joita korkein jumala synnytti itsestään gnostilaisessa esoteerisessä kosmogoniassa. Tekstissä on viitteitä siihen, että setiläiset kehittivät monismin ajatusta, joka vertautui Herakleonin ajatukseen universaalista täydellisyydestä ja vakinaisuudesta, joka ilmeni ennen kaikkea siinä olevien asioiden yhteismassan pysymisessä vakiona — eli "kaikki" materia saattoi vain muuttaa muotoa, mutta ei syntyä tai tuhoutua; sekä stoalaiseen ajatukseen, jonka mukaan mitään muuta ei ole olemassa kuin materia.


title: Jerkcity

text: Jerkcity on englanninkielinen päivittäinen verkkosarjakuva. Ensimmäinen osa ilmestyi 17. elokuuta 1998. Sarjakuvan luoja on Michael Lopp. Sarjasta on julkaistu albumi "The Big Book of Jerkcity".


title: Jerkcity

text: "Jerkcityn" tyylilaji on vaikeaselkoinen huumori. Toistuvia aiheita ovat päihteet, pornografia, siitin ja miesten homoseksuaalisuus, homofobia ja tietotekniikka harrasteena. Sarjan erikoisuus on fellaatiota kuvaavat onomatopoeettiset sanonnat kuten "HUALGHLAHGLUAHLUAHLUAG".


title: Jerkcity

text: "Jerkcityn" pääosissa ovat neljä hahmoa:


title: Jerkcity

text: "Jerkcityn" vuorosanat on koottu tuhansien koomisten chatistä kerättyjen otteiden kokoelmasta. Kuvitukset on tehty Microsoft Comic Chat -ohjelmalla syöttämällä repliikit IRC-boteilla.


title: Jerkcity

text: "Jerkcitystä" on julkaistu albumi "The Big Book of Jerkcity". Albumissa on 128 sivua. Sitä otettiin yksi 200 kappaleen painos, joka julkaisiin 20. huhtikuuta 2003.


title: Yhdyssana

text: Yhdyssana on kahden tai useamman sanan muodostama sana, jolla on oma merkityksensä. Tavanomainen yhdyssana, kuten "kirjakauppa", koostuu perusosasta ("kauppa") ja määriteosasta ("kirja"). Lisäksi on olemassa rinnasteisia yhdyssanoja, kuten "suomalais-ruotsalainen", joissa osat ovat samanarvoisia.


title: Yhdyssana

text: Yhdyssanat eivät ole kaikissa kielissä yhtä yleisiä. Joissakin kielissä, kuten englannissa ja ranskassa, luodaan yleisemmin sanaliittoja kuin yhdyssanoja (, ). Suomen kieli muistuttaa tässä suhteessa enemmän saksaa ja ruotsia kuin englantia tai ranskaa.


title: Yhdyssana

text: Viron kielessä yhdyssanojen määriteosa on hyvin yleisesti genetiivissä (esimerkiksi "päevakava" ’päiväohjelma’, ei ”päevkava”)


title: Yhdyssana

text: Suomen kielessä voidaan muodostaa uusia yhdyssanoja loputtomasti. Yhdyssanat voivat myös olla moniosaisia ("vuorotyötuntilistakansio", "kolmivaihekilowattituntimittari", "käsipyyherullajärjestelmä"), mutta tekstin luettavuuden helpottamiseksi liian pitkät yhdyssanat suositetaan jaettavaksi ("kansio vuorotyötuntilistoille", "vuorotyötuntilistojen kansio" tms.). Silloin, kun on epävarmuutta siitä, onko kyseessä yhdyssana vai sanaliitto, on useimmiten erilleen kirjoittamista suosittava, sillä kovin pitkäsanainen teksti helposti vaikuttaa ikävältä ja raskaalta.


title: Yhdyssana

text: Yhdyssanan alkuosa on tavallisimmin nominatiivissa tai genetiivissä. Joistakin sanoista, erityisesti kaikista "-nen"-loppuisista sanoista sekä muutamista lukusanoista käytetään kuitenkin erityistä yhdyssanamuotoa silloin kun ne esiintyvät yhdyssanan alkuosana, esimerkiksi "ihminen" > "ihmiskunta", "kolme" > "kolmiosainen".


title: Yhdyssana

text: Joissakin vanhoissa yhdyssanoissa taipuvat sekä perusosa että määriteosa: "Uusikaupunki" : "Uudessakaupungissa", "omatunto" : "omalletunnolleen", "vanhapiika" : "vanhojapiikoja". Tältä osin sukunimien ja paikannimien taivutus eroaa: "Isoaho" : "Isolla-aholla" (paikannimi) mutta "Isoaho" : "Isoaholla" (sukunimi).


title: Yhdyssana

text: Suomen kielessä paikannimet kirjoitetaan pääsääntöisesti yhteen: "Calais’nsalmi", "Keltainenmeri", "Tyynimeri" (mutta "Tyyni valtameri"). Sama koskee kasvi- ja eläinlajeja: "amerikankettukoira", "valkopäämerikotka".


title: Yhdyssana

text: Se, kirjoitetaanko jotkin sanat yhteen vai erilleen, voi joskus huomattavasti vaikuttaa merkitykseen. Esim. "äidinkieli" on kieli, jonka ihminen on oppinut ensimmäisenä, ja tämä sana perustuu siihen, että lähes kaikilla tuo kieli on opittu ensisijaisesti äidiltä. Sen sijaan "äidin kieli" voi tarkoittaa mitä tahansa äidin puhumaa kieltä. "Kävin juurihoidossa" ei tarkoita samaa kuin "kävin juuri hoidossa". "Nuoren miehen asunto" on tietyn ikävuosiltaan nuoren miehen asunto mutta "nuorenmiehen asunto" tietyn nuorenmiehen eli naimattoman miehen asunto, ja "nuorenmiehenasunto" on naimattomalle miehelle tyypillinen asunto.


title: Yhdyssana

text: Kirjoitetun suomen kielen yhdyssanavirheet johtuvat muun muassa englannin kielen vaikutuksesta. Yhdyssanan voi erottaa sanaliitosta muutaman perussäännön avulla.Yhdyssanat kirjoitetaan pääsääntöisesti yhteen ilman välilyöntiä tai yhdysmerkkiä. Sääntöön on muutamia poikkeuksia:


title: Denis Potvin

text: Denis Charles Potvin (s. 29. lokakuuta 1953 Ottawa, Ontario, Kanada) on entinen kanadalainen jääkiekkoilija ja National Hockey League -ammattilainen. Hän loi maineensa neljä Stanley Cupia 1980-luvun alussa voittaneen New York Islandersin avainpuolustajana ja kapteenina. NHL-urallaan hän pelasi 1060 ottelua, joissa teki 310 maalia ja antoi 742 syöttöä, joista kertyy 1052 tehopistettä. Näin hän pystyi puolustajapelaajalle poikkeukselliseen piste ottelua kohden -tahtiin. Hän onkin yksi NHL:n historian tehokkaimpia puolustajia. Jäähyminuutteja hänelle tuomittiin 1356.


title: Denis Potvin

text: Parhaalla kaudellaan 1978–1979 hänestä tuli ensimmäinen puolustaja Bobby Orrin jälkeen, joka teki yli 30 maalia ja enemmän kuin 100 tehopistettä.


title: Denis Potvin

text: Islandersissa Potvin pelasi koko uransa lopettamiseensa asti vuonna 1988.


title: High Tone

text:
High Tone on dub yhtye, joka on syntynyt vuonna 1997 Lyonissa Ranskassa.
Yhtyeen tyyli on sekoitus 1970-luvun Jamaïkalaista dubia, elektronista musiikkia, etnistä musiikkia ja drum'n'bassia.


title: Jouluyö, juhlayö

text: Jouluyö, juhlayö () on maailman tunnetuimmaksi arvioitu joulunajan laulu, joka kertoo Kristuksen syntymästä siten kuin se kerrotaan Luukkaan evankeliumin toisessa luvussa. Sanat on kirjoittanut Josef Mohr vuonna 1816, ja sävellyksen on tehnyt Franz Xaver Gruber vuonna 1818. Laulu esitettiin ensimmäisen kerran Pyhän Nikolauksen kirkossa Oberndorfissa 24. joulukuuta 1818 keskiyön messussa. Laulu on käännetty yli 300 kielelle. Kuuluisimmat suomenkieliset sanat Jouluyö, juhlayö -lauluun on kirjoittanut Gustaf Oskar Schöneman (1839–1894), joka on sanoittanut myös joululaulun Joulupuu on rakennettu. Jouluyö, juhlayö -lauluun on tehty useita muitakin suomennoksia.


title: Jouluyö, juhlayö

text: Laulun alkuperästä on useita tarinoita. Erään mukaan Gruber ja Mohr sävelsivät teoksen kitaralle, koska rotat olivat nakertaneet Oberndorf bei Salzburgin Pyhän Nikolauksen kirkon urut käyttökelvottomiksi. Puretun kirkon tilalla on nykyään Stille Nacht -kappeli, ja läheinen talo on muutettu Stille Nacht -museoksi.


title: Jouluyö, juhlayö

text: Stille Nacht, heilige Nacht


title: Jouluyö, juhlayö

text:
Stille Nacht! Heilige Nacht!
Alles schläft; einsam wacht
Nur das traute hochheilige Paar.
Holder Knabe im lockigen Haar,
Schlaf in himmlischer Ruh!
Schlaf in himmlischer Ruh!


title: Jouluyö, juhlayö

text:
Stille Nacht! Heilige Nacht!
Hirten erst kundgemacht
Durch der Engel Halleluja.
Tönt es laut von Ferne und Nah:
Christ, der Retter ist da!
Christ, der Retter ist da!


title: Jouluyö, juhlayö

text:
Stille Nacht! Heilige Nacht!
Gottes Sohn! O wie lacht
Lieb aus deinem göttlichen Mund,
Da uns schlägt die rettende Stund,
Christ in deiner Geburt!
Christ in deiner Geburt!
Jouluyö, juhlayö


title: Jouluyö, juhlayö

text:
Jouluyö, juhlayö!
Päättynyt kaik on työ.
Kaks vain valveil on puolisoa
lapsen herttaisen nukkuessa
seimikätkyessään,
seimikätkyessään.


title: Jouluyö, juhlayö

text:
Jouluyö, juhlayö!
Paimenil yksin työ.
Enkel taivaasta ilmoitti heill':
Suuri koittanut riemu on teill'!
Kristus syntynyt on,
Kristus syntynyt on!!


title: Jouluyö, juhlayö

text:
Jouluyö, juhlayö!
Täytetty nyt on työ.
Olkoon kunnia Jumalalle!
Maassa rauha, myös ihmisille
olkoon suosio suur,
olkoon suosio suur!
Lauluun on tehty ainakin viidet eri suomalaiset sanat.


title: Jouluyö, juhlayö

text:
G. O. Schöneman julkaisi vuonna 1883 ensimmäisen suomennoksen. Se on varsin vapaasti saksasta suomeen käännetty ja alkaa seuraavasti:
Jouluyö, juhlayö!
Päättynyt kaik on työ.


title: Jouluyö, juhlayö

text:
Matti Pesonen julkaisi vuonna 1938 sanat, jotka alkavat:
Jouluyö hiljainen
Uupuu kaikk' unehen


title: Jouluyö, juhlayö

text:
Matti Pesonen julkaisi uudet vuonna 1944 sanat, jotka alkavat:
Jouluyö juhlayö
Hiljennyt kaikk' on työ


title: Jouluyö, juhlayö

text:
Anna-Maija Raittila julkaisi vuonna 1982 sanat, jotka alkavat:
Jouluyö juhlayö
Kansojen rauhan yö


title: Jouluyö, juhlayö

text:
Melko tarkan suomennoksen ensimmäisen säkeistön sanat ovat seuraavat:
Jouluyö, juhlayö
päättynyt arjen työ
kaks vaan ihmistä valveillaan
valo lapsella hiuksissaan
nuku rauhassa vain
nuku rauhassa vain


title: Ulf Nilsson

text: Ulf Nilsson (s. 11. toukokuuta 1950 Nynäshamn, Ruotsi) on entinen ruotsalainen jääkiekkoilija. Pääosan urastaan hän pelasi ammattilaisena Pohjois-Amerikassa joukkueinaan WHA-liigan Winnipeg Jets, NHL-liigan New York Rangers sekä farmijoukkueet Springfield Indians ja Tulsa Oilers.


title: Ulf Nilsson

text: Ensimmäisten Euroopasta saapuneiden pelaajien joukossa ollut Nilsson oli WHA:n suurimpia tähtiä vuosina 1974–1978. Keskushyökkääjänä pelannut Nilsson teki tuolloin vähintään 114 tehopistettä jokaisella kaudella. Hän voitti WHA:n syöttötilaston 85 maaliin johtaneella syötöllään kaudella 1976–1977. Seuraavalla kaudella hän jakoi saman tilaston kärkipaikan Marc Tardifin kanssa molempien saalistaessa 89 syöttöä. Ketjukaverinaan hänellä oli usein maanmies Anders Hedberg. Ulf Nilssonin rooli oli keskeinen Jetsin voittaessa WHA:n mestaruuden Avco Cupin 1976 ja 1978. Kevään 1976 pudotuspeleissä hän teki peräti 26 pistettä 13 ottelussa.


title: Ulf Nilsson

text: Kesällä 1978 Nilsson ja Hedberg allekirjoittivat sopimuksen NHL:n New York Rangersin kanssa. Nilssonin NHL-uraa varjostivat loukkaantumiset. Kolmella kaudellaan hän pelasi noin kaksi kolmasosaa mahdollisista peleistä, mutta saavutti silti näissä 160 pelissä peräti 163 tehopistettä. Kauden pudotuspeleissä hän teki 8 maalia ja antoi 8 maalisyöttöä, ennen kuin Rangers välierissä putosi paikallisvastustajalleen ja puolustavalle mestarille New York Islandersille. Ulf Nilsson ei pelannut NHL:ssä enää kaudella , mutta oli Rangersin vahvuudessa vielä seuraavan kauden lopussa.


title: Ulf Nilsson

text: Ulf Nilsson pelasi NHL-tähdistöjoukkueessa Challenge Cupissa Neuvostoliittoa vastaan vuonna 1979.


title: Kalkitus

text: Kalkitus tarkoittaa viljelymaan parannusta kalkin avulla. Se saa siis kasvit kasvamaan paremmin. Suomen maaperä on normaalisti hapanta, mutta happamuus vaihtelee maalajeittain. Kun kasvit ottavat maasta ravinteita, se happamoituu lisää jonka jälkeen siitä on vielä vaikeampi saada ravinteita irti. Jotkut kasvit tarvitsevat kalkkia enemmän, jotkut taas viihtyvät happamammassa maassa. Myös kostea ilmasto, hapan laskeuma, maan runsas muokkaus, lannoitetyppi ja rannikkoseuduilla sulfaattimaat saavat aikaan kalkitustarpeen.


title: Kalkitus

text: Kalkkia myydään sekä jauheena että rakeisena. Kalkituksessa voi käyttää jotakin seuraavista aineista:


title: Kalkitus

text: Kalkitus pitäisi suorittaa 3-4 viikkoa ennen lannoitusta, että kalkki ehtisi imeytyä eikä tulisi ongelmia esimerkiksi lannoitteiden typen kanssa. Kalkituksen voi periaatteessa tehdä mihin aikaan vuodesta tahansa. Sen voi suorittaa keväällä lumiseen aikaan, mutta syksykin on hyvä aika. Kalkki imeytyy parhaiten kosteaan maahan, mieluiten levitys kannattaa siis suorittaa juuri ennen sadetta. Jos kalkin saa sekoitettua maan sekaan, se vaikuttaa nopeammin. Olemassa oleville istutuksille voi kuitenkin levittää kalkin maan pinnalle. Jos kalkitusta ei ole tehty pitkään aikaan, kyseessä on peruskalkitus: sillä poistetaan happamuutta reilusti ja nostetaan pH halutulle tasolle. Ylläpitokalkituksella puolestaan säilytetään happamuus sopivalla tasolla. Ylläpitokalkitus tulisi suorittaa 3-5 vuoden välein.


title: Kalkitus

text: Kalkituksen tarve riippuu siis maan pH-arvosta. pH:n voi mitata itse tai tutkimuksen voi teettää. Hiekka- ja hietamaille dolomiittikalkkia voi antaa perustamisvaiheessa 30–50 kg aarille. Ylläpitokalkituksena voi laittaa 5–10 kg dolomiittikalkkia tai ämpärillisen tuhkaa aarille. Viljelymailla keskimääräinen kalkintarve on 400 kg hehtaarille vuodessa, mutta luku voi vaihdella paljon: esimerkiksi voimaperäisessä säiliörehuviljelyssä kulutus voi olla jopa yli 700 kg.


title: Kalkitus

text: Esimerkiksi seuraavat kasvit viihtyvät happamassa maassa eivätkä kaipaa kalkitusta: pensasmustikka, angervot, alppiruusut, havupuut ja kanervat. Viljelykasveista peruna tarvitsee hieman happaman maan (pH 6). Myös vadelma, herukat, omena- ja päärynäpuut viihtyvät sellaisessa. Kuitenkin useimmat puut, pensaat ja vihannekset viihtyvät neutraalissa maassa. Emäksisessä maassa (pH yli 7) viihtyvät esimerkiksi luumu- ja kirsikkapuut, karviainen sekä jotkut sipuli- ja salaattilajikkeet.


title: Kalkitus

text: Koneellista kalkitusta varten on kehitetty erityinen kalkituskone.


title: Ukkonen, täydellinen järki

text: Ukkonen, täydellinen järki on gnostilainen hymni- tai runomuotoinen kirjoitus, joka tunnetaan Nag Hammadin kirjastosta. Se on feminiinisen jumalhahmon itseilmoitus, monologi, jossa luetellaan joukko arvoituksellisia ja paradoksaalisia väittämiä tämän jumalhahmon luonteesta. Nämä paradoksaaliset lausumat ovat kaikuja muinaiskreikkalaisista arvoitusrunoista, jotka olivat yleinen runomuoto Välimeren alueella antiikin aikana.


title: Ukkonen, täydellinen järki

text: Runo koostuu rinnakkaisista "strofeista", runojaksoista. Kirjoittaja on pohjannut vastaavanlaisten egyptiläisten ja heprealaisten naisjumaluuksille omistettujen runojen perinteisiin. Näissä jumalhahmo, kuten Isis ja Sofia, esittelee hyveitään yleisölle ja kehottaa yleisöä tavoittelemaan häntä. Tähän lajityyppiin kuuluvaa kirjallisuutta löytyy myös Vanhan testamentin kirjoista. Esimerkiksi Sananlaskuissa (Sananl. 8) Viisaus kertoo itsestään, ja Viisauden kirja (Viis. 7) ja Sirakin kirja (Sir. 24) sisältävät vastaavanlaista Viisauden ylistystä.


title: Ukkonen, täydellinen järki

text: Runon arvoitukset voivat olla kytköksissä klassiseen gnostilaiseen myyttiin, joka voidaan löytää esimerkiksi "Johanneksen salaisesta kirjasta" ja "Hallitsijoiden olemuksesta". Tällaiset kytkökset eivät ole kuitenkaan selkeitä.


title: Ukkonen, täydellinen järki

text: Vaikka teos on tullut tunnetuksi vasta viime aikoina, sillä on jo ehtinyt olla vaikutusta aikamme kulttuuriin. Toni Morrison käytti katkelmia runosta epigraafeina novelleihinsa "Jazz" ja "Paradise". Umberto Eco sisällytti katkelman "Foucaultin heilurin" luvun 50 alkuun. Yhtye Current 93 on hyödyntänyt runoa musiikissaan.


title: Maailman Sionistijärjestö

text: Maailman Sionistijärjestö () on juutalaisten kansainvälinen järjestö. Ensimmäinen sionistikongressi järjestettiin Theodor Herzlin johdolla Baselissa Sveitsissä 3. syyskuuta 1897 ja tuolloin perustettiin myös järjestö.


title: Maailman Sionistijärjestö

text: Liikkeen päämääriksi asetettiin kaksi tavoitetta: 1) Juutalaisten paluu kotimaahansa, Israelin maahan, sen ajan Palestiinaan. 2) Tunnustetun, lailla turvatun olinpaikan heidän kotimaassaan.


title: Maailman Sionistijärjestö

text: Kun Israelin valtio perustettiin 14. toukokuuta 1948, monet hallinnolliset instituutiot olivat valmiina, sellaisina kuin Sionistikongressi oli ne suunnitellut 50 vuotta aiemmin.


title: Maailman Sionistijärjestö

text:
Vuonna 1960 järjestön nimi muutettiin Maailman Sionistijärjestöksi. Järjestön pääpaikkana on Jerusalem.
Vuosina 1897–1946 Maailman sionistikongressi pidettiin joka toinen vuosi Euroopan eri kaupungeissa. 35. kongressi järjestettiin kesäkuussa 2006. Suurin tapahtuma kongressissa oli Kadiman yhdistyminen konservatiivijuutalaisten ja reformijuutalaisten välillä. Kadiman Zeev Bielski valittiin uudelleen WZO:n puhemieheksi. Seuraava kongressi pidetään vuonna 2010.


title: Saint-Cloud

text: Saint-Cloud on Ranskan kunta Pariisin esikaupunkialueella. Se sijaitsee Hauts-de-Seinen departementissa noin 9,6 kilometrin päässä Pariisin keskustasta. Kunnassa on arviolta 29 360 asukasta (vuonna 2014) ja sen pinta-ala on 7,56 neliökilometriä.


title: Setin kolme kivitaulua

text: Setin kolme kivitaulua on setiläinen gnostilainen kirjoitus, joka tunnetaan Nag Hammadin kirjastosta. Kirjoituksen ajatellaan olevan peräisin 200-luvulta ja syntyneen setiläisyyden kehittyessä ja irtaantuessa kristinuskosta ja lähentyessä platonismia. Kirjoitus käsittelee Dositheoksen saamaa ilmestystä kolmesta kirjoitusta sisältävästä kivitaulusta. Monien tutkijoiden mukaan ne on tarkoitettu liturgisiin tarkoituksiin. Kirjoitus liittyy läheisesti klassiseen gnostilaiseen myyttiin, joka tunnetaan paremmin erityisesti "Johanneksen salaisesta kirjasta".


title: Miu Miu

text: Miu Miu on italialainen vaatemerkki, joka perustettiin Pradan sisarmerkiksi. Miu Miun perustaja ja suunnittelija on muotisuunnittelija Miuccia Prada, jonka lapsuuden lempinimen mukaan Miu Miu on nimetty. Miu Miu perustettiin vuonna 1992, ja se on päälinja Pradaa halvempi. Miu Miun kampanjoissa on mallien lisäksi poseerannut näyttelijä Maggie Gyllenhaal sekä Lindsay Lohan.


title: Norean ajatus

text: Norean ajatus on lyhyt setiläinen gnostilainen kirjoitus, joka tunnetaan Nag Hammadin kirjastosta. Kirjoitus koostuu neljästä kappaleesta. Se on oodi Norealle. Hän oli gnostilaisessa kosmologiassa yksi emanaatioista, Aadamin syzygy eli naispuolinen vastine, ja Sofia sen jälkeen kun tämä oli langennut taivaassa. Näin kirjoitus on läheisesti kytköksissä klassiseen gnostilaiseen myyttiin.


title: In My Lifetime, Vol. 1

text: In My Lifetime, Vol. 1 on rap-artisti Jay Z:n toinen albumi. Se julkaistiin vuonna 1997.


title: Oikeudenmukainen oikeudenkäynti

text: Oikeudenmukainen oikeudenkäynti on tullut ilmaisuna osaksi Suomen lakikieltä Suomen liittyessä Euroopan ihmisoikeussopimukseen vuonna 1990. Kyseessä on termin "fair trial" käännös Suomeksi.


title: Oikeudenmukainen oikeudenkäynti

text: Euroopan ihmisoikeussopimuksen 6. artikla määrittää ne asiat, joista päätettäessä jokaisella tulee olla oikeus saada asiansa käsitellyksi nimenomaan tuomioistuimessa ja että menettelyn siellä tulee olla oikeudenmukainen.


title: Oikeudenmukainen oikeudenkäynti

text: Kuudennen artiklan 1. kappale kuuluu seuraavasti:


title: Oikeudenmukainen oikeudenkäynti

text: Artiklan 2. kappaleessa säädetään syyttömyysolettamasta:


title: Oikeudenmukainen oikeudenkäynti

text: Artiklan 1. kappaleessa on vain pääkohdat seikoista, jotka oikeudenmukaiseen oikeudenkäyntiin kuuluu ("laillinen ja riippumaton tuomioistuin", "oikeudenkäytön julkisuus"). Oikeudenmukaisen oikeudenkäynnin sisältö onkin jätetty ihmisoikeustuomioistuimen oikeuskäytännön varaan. Kuitenkin artiklan 3. kappaleessa on säädetty vähimmäisoikeuksista, jotka rikoksesta syytetylle on taattava.


title: Oikeudenmukainen oikeudenkäynti

text: Suomen vuoden 1995 perusoikeusuudistuksen yhteydessä oikeus oikeudenmukaiseen oikeudenkäyntiin otettiin myös Suomen kansalliseen perusoikeusluetteloon. Nykyisin säännös on perustuslain 21 §:ssä, joka kuuluu seuraavasti:


title: Oikeudenmukainen oikeudenkäynti

text: Perustuslain 21 § on soveltamisalaltaan laajempi kuin ihmisoikeussopimuksen 6. artikla. Ihmisoikeussopimuksen määritelmää "oikeuksista ja velvollisuuksista päätettäessä" on tulkittu siten, ettei siihen kuulu esimerkiksi kaikki virkamiesoikeudelliset asiat tai veroasiat.


title: Claude Puel

text: Claude Puel (s. 2. syyskuuta 1961) on ranskalainen jalkapallovalmentaja ja entinen puolustaja. Lokakuusta 2017 lähtien hän on toiminut Leicester Cityn päävalmentajana.


title: Claude Puel

text: Pelaajaurallaan Puel pelasi 17 vuotta AS Monacossa voittaen kaksi Ranskan mestaruutta (1982, 1988), Coupe de Francen (1991) ja pelasi myös Mestarien liigan semifinaalissa 1994.Valmennusuransa Puel aloitti AS Monacon reservijoukkueen luotsina 1996. Kolmen reservikauden jälkeen hän nousi 1999 Jean Tiganan seuraajaksi monacolaisten edustusjoukkueen päävalmentajaksi. Puelin johdolla AS Monaco juhli Ranskan mestaruutta 2000 sekä Coupe de la Liguen voittoa 2001.


title: Claude Puel

text: 2002 Puel siirtyi Lillen valmentajaksi. Puel onnistui luotsaamaan pienellä budjetilla taistelevan Lillen hienosti Ranskan liigassa kakkoseksi 2005 ja kolmanneksi 2006. Puelin alaisuudessa Lille pelasi myös Mestarien liigassa.


title: Claude Puel

text: Kesällä 2008 Puelin ja Lillen kuusivuotinen yhteistyö päättyi, kun Ranskan liigaa viimeiset vuodet hallinnut Olympique Lyonnais palkkasi Puelin uudeksi päävalmentajakseen. Debyyttikaudellaan Puel jäi historiaan valmentajana, jonka aikana Lyon menetti asemansa Ranskan jalkapallon ehdottomana valtiaana ja mestaruus karkasi kolmanneksi jääneeltä seuralta yhdeksän pisteen erolla Bordeaux’hon. Näin Puelista tuli ensimmäinen Lyon-valmentaja sitten Bernard Lacomben (1996–2000), joka ei ole voittanut seurassa liigamestaruutta. Puel valmensi lopulta Lyonia kolme kautta. Kesällä 2011 Lyon erotti Puelin, vaikka hänen sopimustaan oli jäljellä vuosi. Uutistoimisto Associated Pressin mukaan Lyon joutuu maksamaan Puelille neljän miljoonan euron erokorvauksen.


title: Claude Puel

text: Toukokuussa 2012 Puel palasi valmennustehtäviin allekirjoitettuaan kolmivuotisen sopimuksen Ligue 1:ssä pelaavan OGC Nicen kanssa. Nice sijoittui Puelin johdolla kaudella 2012/13 liigassa neljänneksi ja pääsi europeleihin 16 vuoden tauon jälkeen. Joukkueen taival Eurooppa-liigassa katkesi kuitenkin jo viimeiselle karsintakierrokselle, kun se hävisi Apollon Limassolille yhteismaalein 2–1. Kaudella 2013/14 Nice romahti liigapeleissä pahasti ja joutui taistelemaan sarjapaikkansa puolesta. Taistelu päättyi lopulta sijalle 17 ja liigapaikka säilyi kahden pisteen erolla FC Sochaux'oon. Heikosta menestyksestä huolimatta Puel jatkoi seuran päävalmentajana ja lokakuussa 2014 hän allekirjoitti vuoteen 2016 ulottuvan jatkosopimuksen seuran kanssa. Kausi päättyi Nicen osalta liigan keskikastiin sijalle 11. Kaudella 2015/16 Puel luotsasi Nicen liigassa toistamiseen neljänneksi ja ero kolmanneksi sijoittuneeseen paikallisvastustaja AS Monacoon oli vain kaksi pistettä. Menestyksekkäästä kaudesta huolimatta Puel ja seurajohto eivät päässeet sopimukseen jatkosopimuksesta ja hän jätti Nicen neljän vuoden valmennusrupeaman jälkeen.


title: Claude Puel

text: Kesäkuun lopussa 2016 Puel allekirjoitti kolmivuotisen sopimuksen Englannin Valioliigan Southamptonin kanssa. Debyyttikaudellaan Puel luotsasi Southamptonin Englannin liigacupin loppuotteluun vasta toista kertaa seuran historiassa. Loppuottelussa Southampton taisteli hienosti Manchester Unitedia vastaan, mutta taipui Zlatan Ibrahimovićin loppuhetken puskumaalilla 3–2. Southamptonilta hylättiin ottelussa yksi maali väärän paitsiotuomion takia ja ottelun jälkeen pettynyt Puel vaati videoteknologian käyttöönottoa kaikkiin otteluihin. Valioliigassa Southamptonin peli ei kulkenut aivan odotuksien mukaisesti ja joukkue majaili läpi kauden keskikastissa. Kauden loppupuolella Puelin joukkue oli suurissa maalintekovaikeuksissa ja viimeisissä kuudessa ottelussa se onnistui maalinteossa vain kerran. Kausi päättyi lopulta liigassa kahdeksanteen sijaan. Kesäkuun puolivälissä Southamptonin seurajohto ilmoitti purkaneensa Puelin sopimuksen.


title: Claude Puel

text: Lokakuussa 2017 Puelista tuli Leicester Cityn päävalmentaja.


title: Jeanne Lanvin

text: Jeanne Lanvin (s. 1. tammikuuta 1867 Pariisi, Ranska - k. 6. heinäkuuta 1946 Pariisi, Ranska) oli ranskalainen muotisuunnittelija. Lanvin oli yksi 1920- ja 1930-lukujen vaikutusvaltaisimmista muotisuunnittelijoista. Jeanne Lanvin johti luomaansa ja omistamaansa muotitaloa puoli vuosisataa. Vuodesta 2002 alkaen Lanvinin naisten valmisvaatteiden osaston pääsuunnittelija on ollut Alber Elbaz, miesten valmisvaatteiden vastaava suunnittelija on ollut vuodesta 2003 Martin Krutzki.


title: Jeanne Lanvin

text: Lanvinin vaatteiden suunnittelu alkoi oman tyttären vaatteista. Varakkaat ihmiset ihailivat niitä ja pyysivät samanlaisia omille lapsilleen. Pian Lanvin suunnitteli jo lasten äideille ja perusti 1909 liikkeen Pariisiin rue du Faubourg Saint-Honorélle. Hän liittyi alan järjestöön, ja siitä alkoi hänen uransa muotisuunnittelijana.


title: Barysentrinen koordinaatti

text: Käsite barysentrinen koordinaatti esiintyy


title: Charles Fort

text: Charles Hoy Fort (6. elokuuta (joidenkin lähteiden mukaan 9.) 1874 – 3. toukokuuta 1932) oli yhdysvaltalainen kirjailija ja paranormaalien ilmiöiden tutkija.


title: Charles Fort

text: Fortin jalanjälkiä seurannut Jerome Clark kuvailee Fortia ”satiirikoksi, joka suhtautui erittäin skeptinen – erityisesti tieteilijöiden – lopullisia totuuksia koskeviin väitteisiin”. Fortin kirjoitustyyliä hän kuvailee ”omalaatuiseksi sekoitukseksi pilkkaavaa huumoria, läpitunkeutuvaa ymmärtämystä ja laskelmoitua poikkeavaisuutta”. Kirjailija Colin Wilson taas kuvailee Fortia ”jonkinlaiseksi sekopäiden suojeluspyhimykseksi”, ja päätyy samankaltaiseen kuvailuun Clarkin kanssa, kun hän väittää, että Fortin työstä saa ”tunteen, että sillä ei ole väliä kuinka rehellisiä tiedemiehet "luulevat" olevansa, heihin silti vaikuttaa heidän alitajuntaiset oletuksensa, jotka estävät heitä saavuttamasta todellista objektiivisuutta”. Wilsonin mukaan yhdellä lauseella ilmaistuna Fortin periaate on: ”Ihmiset, joilla on psykologinen tarve "uskoa" ihmeisiin eivät ole yhtään sen ennakkoluuloisempia ja herkkäuskoisempia, kuin ihmiset, joilla on psykologinen tarve olla "uskomatta" ihmeisiin.”


title: Charles Fort

text: Fortin kirjat myivät hyvin, ja niitä painetaan edelleen, vaikka ovatkin Amerikassa jo tekijänoikeussuojata vapaita niden tekijäinoikeuksien rauettua, ja siten niitä on julkaistu internetistä, ja ne ovat luettavissa maksutta.


title: Charles Fort

text: Englanninkielessä termiä "Fortean" (fortilainen) käytetään joskus kuvailemaan erilaisia paranormaaleja tai outoja tapahtumia.


title: Charles Fort

text: Hollantilaisperäinen Charles Hoy Fort syntyi vuonna 1874 Albanyssa New Yorkissa. Hän oli vanhin kolmesta sisaruksesta (hänellä oli kaksi veljeä, Clarence ja Raymond). Julkaisemattomassa omaelämäkerrassan "Many Partsissa" Fort muistelee useita kertoja, kuinka hän joutui rankan kohtelun – jopa fyysisen väkivallan – kohteeksi autoritäärisen kauppiasisänsä hoivissa. Jotkut ovat spekuloineet, että Fortin myöhempi epäluulo auktoriteetteja kohtaan juontaa juurensa näistä kokemuksista. Joka tapauksessa Fortille kehittyi vahva itsenäisyyden tunne jo nuoruudessa.


title: Charles Fort

text: Nuorena aloittelevana luonnontieteilijänä hän keräili simpukoiden ja muiden kuoria, mineraaleja ja lintuja. Vaikkakin nuori Fort oli utelias ja täynnä kirjatietoa maailmasta, hän ei menestynyt koulussa. 18 vuoden ikäisenä hän lähti New Yorkista kiertämään maailmaa ja "hankkimaan varoja kokemuksen pankkiin". Hän matkusti halki läntisen Pohjois-Amerikan, Skotlannin ja Englannin, aina Etelä-Afrikkaan, missä hän sairastui. Kun hän palasi kotiin, häntä hoiti tyttö nimeltä Anna Filing, jonka hän tunsi nuoruudestaan.


title: Charles Fort

text: Charles Fort ja Anna Filing menivät naimisiin 26. lokakuuta 1896. Anna oli neljä vuotta Charlesia nuorempi elokuvien ja papukaijojen ystävä. He muuttivat sittemmin yhdessä Lontooseen, missä he kävivät elokuvissa, milloin Charles ei ollut kiireinen tutkimuksensa parissa. Charlesin ura kirjailijana vaihteli menestyksen ja köyhyyden ja masennuksen välillä. Perittyään sedältään rahaa Fort pystyi vuonna 1916 lopettamaan useat päivätyönsä ja kirjoittamaan täysipäiväisesti. Vuonna 1917 Fortin veljen Clarencen kuoltua Charles ja Raymond jakoivat hänen osuutensa perinnöstä.


title: Charles Fort

text: Fort kirjoitti kymmenen romaania, vaikkakin niistä julkaistiin vain yksi "The Outcast Manufacturers (1906)". Kriitikot ylistivät sitä aikaansa edellä olevaksi, mutta myynti jäi vähäiseksi. Vuonna 1915 Fort aloitti kahden kirjan, "X":n ja "Y":n, kirjoittamisen. Ensimmäisen niistä oli määrä koskea ideaa, että olennot Marsista olivat vastuussa tapahtumista Maassa, ja toisen väitettä pahaenteisen sivilisaation olemassaolosta Etelänavalla. Fort sai kirjoilla kirjailija Theodore Dreiserin huomion, joka yritti turhaan saada niitä julkaistuiksi. Epäonnistumisen tuomassa toivottomuudessa Fort poltti kirjojen käsikirjoitukset, mutta palasi pian työn pariin ja alkoi kirjoittaa kirjaa, joka muuttaisi hänen elämänsä suunnan. Se julkaistiin vuonna 1919 nimellä "The Book Of The Damned". Kirjan nimen "damned" eli "kirottu" viittasi "kirottuun "tietoon"", jota Fort keräili ilmiöistä, joita hänen elinaikansa tiede ei voinut selittää, ja ne siten jätettiin huomioimatta.


title: Charles Fort

text: Fortin kokemukset toimittajana yhdessä hänen yleisen mielipiteen vastaisen luontonsa kanssa valmisti häntä hänen "todelliseen elämäntyöhönsä" kuuluvaan, uutislehtien ja tieteellisten julkaisujen toimittajien tapaan järkeistää ilmiöitä, jotka olivat tieteen kanssa toimimattomia, pilkkaamiseen. Charles ja Anna asuivat Lontoossa 1924–1926, muutettuaan sinne, että Charles voisi tutkia British Museumin arkistoja.


title: Charles Fort

text: Fortin kirjat saivat lähinnä myönteisiä arvosteluita ja olivat tarpeeksi suosittuja, että niistä otettiin useita painoksia, joihin kuului kokoomaversio vuodelta 1941. Vuonna 1929 Fortien jo muutettua takaisin New Yorkiin ja Charles Fortin kärsiessä huonosta kunnosta ja näön heikkenemisestä, hän oli iloisesti yllättynyt huomatessaan, millaisen kulttimaineen hän oli saavuttanut. Oli jopa puhetta järjestön perustamisesta, joka tutkisi Fortin kirjoihin liittyviä outoja tapahtumia. Jerome Clark kirjoittaa: "Fort itse, joka ei ollut tehnyt mitään kannustaakseen moista, oli huvittunut ideasta. Silti hän piti uskollisesti yhteyttä lukijoihinsa, joista jotkut olivat alkaneet tutkia ilmoituksia paranormaaleista ilmiöistä itsekin ja lähettää löytöjään Fortille."


title: Charles Fort

text: Fort ei luottanut lääkäreihin eikä hakenut huononevaan kuntoonsa apua lääketieteestä. Hän käytti energiansa mieluummin "Wild Talentsin" loppuunsaattamiseen. Tajunton Fort vietiin 3. toukokuuta 1932 Bronxin Royal Hospitaliin, jossa myöhemmin samana päivänä hänen kustantajansa vieraili näyttämässä alustavia kappaleita "Wild Talentsista". Fort kuoli vain muutama tunti myöhemmin. Hänet haudattiin Fortin perheen hautuualueelle Albanyyn New Yorkiin. Hänen yli 60 000 muistilappuaan lahjoitettiin New York Public Librarylle.


title: Charles Fort

text: Fortin suhde paranormaaliin on usein ymmärretty ja esitetty väärin. Yli 30 vuoden ajan Charles Fort istui New Yorkin ja Lontoon kirjastoissa, lukien tieteellisiä julkaisua ja uutislehtiä, keräillen samalla muistilappuja ilmiöistä, jotka olivat sen ajan hyväksyttyjen tieteellisten teorioiden ja uskomuksen tuolla puolen.


title: Charles Fort

text: Elämänsä aikana Fort keräsi kymmeniä tuhansia muistilappuja, joita hän säilytti kenkälaatikoissa. Ne olivat pieniä paperinlippuja, joihin oli kirjoitettu Fortin itse keksimällä pieneen tilaan mahtuvalla pikakirjoituksella. Osa niistä on yhä tallessa Pennsylvanian yliopistolla. Masentuneena ja toivonsa menettämänä Fort tuhosi useammin kuin kerran työnsä tulokset, mutta aloitti aina uudestaan. Fortean Society julkaisi osan muistilapuista.


title: Charles Fort

text: Tutkimuksiensa tuloksina Charles Fort sai aikaan seitsemän kirjaa, joista neljä on selvinnyt tähän päivään. Ne ovat: "The Book Of The Damned" (1919), "New Lands" (1923), "Lo!" (1931) ja "Wild Talents" (1932). Yhden kirjan hän kirjoitti "New Landsin" ja "Lo!:n" välissä, mutta hylkäsi sen ja yhdisti sen osaksi "Lo!:ta".


title: Charles Fort

text: Fortin kirjojen ymmärtäminen vaatii aikaa ja paneutumista: hänen tyylinsä on monimutkainen, väkivaltainen ja runollinen, satiirinen ja herkkä, syvällinen ja välillä arvoituksellinen. Ideoita hylätään ja niihin taas palataan joitakin sivuja myöhemmin; esimerkkejä ja tietoa tarjotaan, vertaillaan ja niille esitetään vastakohtia, lopputuloksiin päädytään ja niistä päästään, kun Fort pitää epätavanomaisuutta tavanomaisuuden tarkkailun alla, se epäonnistuu jatkuvasti tekemään selkoa niistä. Hyökkäyksiään jatkaessa Fort näyttää tavanomaisten selitysten naurettavuuden ja sitten esittää omat teoriansa. Colin Wilson pitää Fortin kirjoitustyyliä "raakana" ja "melkein lukemiskelvottomana", ja spekuloi, että Fortille ominaislaatuinen proosa on saattanut olla se, mikä on estänyt häntä saavuttamasta suurempaa suosiota.


title: Charles Fort

text: Fort ehdottaa esimerkiksi että on olemassa ""Super-Sargassomeri"", minne kaikki kadonneet tavarat joutuvat – teorioitaan hän perustelee sillä, että ne toimivat aivan yhtä hyvin kuin tavanomaisetkin selitykset. Mitä tulee siihen, "uskoiko" Fort itsekään teorioitaan, tai ehdotuksiaan, hän vastaa: "En usko mitään omaani, mitä olen milloinkaan kirjoittanut". Wilson luulee, että Fort otti vain muutaman, jos mitään, "selityksistään" tosissaan, ja muistuttaa, että Fort ei edes "yrittänyt esittää yhtenäisiä väitteitä".


title: Charles Fort

text: Fortin kirjoitustyylin vastustamisestaan huolimatta, Wilson hyväksyy, että "tosiasiat todella ovat tarpeeksi ällistyttäviä." Fortin kirjat sisältävät esimerkkeinä oudoista ilmiöistä useita, joihin on vaihtelevasti viitattu okkultistiseina, yliluonnollisina ja paranormaaleina ilmiöitä. Raportoidut tapahtumat sisältävät teleportaation (termi, jonka usein sanotaan olevan Fortin keksimä) ja muut selittämättömät ilmaantumiset ja katoamiset; räyhähenkiin liittyvät ilmiöt; sammakoiden, kalojen tai erinäisten epäorgaanisten aineiden sataminen taivaalta; viljaympyrät; tuntemattomista lähteistä tulevat melut ja räjähdykset; itsesytynnän; levitaation; pallosalamat; lentävät lautaset; jättimäiset valorenkaat merissä; ja eläimet niille oudoissa ympäristöissä.


title: Charles Fort

text: Hän esittelee lukijalleen useita outoja artefakteja, joita on löytynyt odottamattomista paikoista (joihin englanniksi viitataan "OOPArt:eina" eli ""out of place artefacts""). Hän oli myös kenties ensimmäinen henkilö, joka pyrki selittämään ihmisten outoja ilmestymisiä ja katoamisia ufojen kaappauksilla, ja oli varhainen "Maan ulkopuolinen elämä" -hypoteesin kannattaja.


title: Charles Fort

text: Moniin näistä ilmiöistä nyttemmin viitataan englanniksi "Fortean", suomeksi "fortilaisina" ilmiöinä, ja joistakin on jopa syntynyt omia "koulukuntiaan", kuten ufologia ja kryptozoologia. Useimmat tiedemiehistä ja akateemikoista kuitenkin pitävät niitä yhä näennäistieteenä.


title: Charles Fort

text: Epäilijät ja arvostelijat ovat usein kutsuneet Fortia herkkäuskoiseksi ja lapselliseksi, väite jonka hänen kannattajansa vahvasti kieltävät. Kirjoituksissaan yhä uudelleen ja uudelleen, Fort yrittää saada läpi joitakin perusasioita, jotka usein tuntuvat unohtuvan, kun puhutaan tieteen määritelmästä: Sittemmin "valtavirran tiede" on myös hyväksynyt osittain tai kokonaan useat ilmiöistä, joita Fort esitteli – kuten pallosalama, jonka Fortin aikainen tieteellinen konsensus laajasti torjui mahdottomana. Mutta useimmat Fortin ideoista pysyttelee vieläkin "valtavirran tieteen" rajamailla, tai aivan niiden ulkopuolella, paranormaalin ja oudon sisällä. Tämä ei ole yllättävää, sillä Fort ei halunnut missään nimessä hylätä "hyväksyttävän" tieteen ulkopuolista. Myöhemmät tutkimukset ovat osoittaneet, että Fortin väitteet olivat vähintään niin uskottavia kuin niiden lähteet. Osittain Fortin inspiroimana, 1960-luvulla amerikkalainen kirjailija William R. Corliss aloitti oman tieteellisten poikkeavaisuuksien dokumentoinnin, hän tarkasti joitakin Fortin lähteistä ja päätteli, että Fortin tutkimus oli "paikkansapitävää, mutta varsin kapeaa" – on useita muita "poikkeavaisuuksia", joita Fort ei sisällyttänyt kirjoihinsa.


title: Charles Fort

text: Monet ovat kuitenkin pitäneet outona sitä, että Fort – mies joka oli niin skeptinen ja halukas kyseenalaistamaan tieteellisen valtavirran ilmoitukset – oli kuitenkin niin halukas hyväksymään vanhat tarinat kyseenalaistamatta. Ehkä on kysyttävä hyväksyikö Fort todistusaineistoa lainkaan: useissa esimerkeissä hänen kirjoissaan, Fort panee merkille, että hän piti joitakin väittämiä epätodennäköisinä, ja lisäksi hän kommentoi, "Tarjoan tiedot. Päätä itse." Fortin kirjoista onkin usein vaikea päätellä ottiko hän ehdotuksensa ja teoriansa tosissaan; kuitenkin Fort tuntui todella uskovan Maan ulkopuolisten elämänmuotojen vierailuihin täällä.


title: Charles Fort

text: Fort päätyi teorioihin ja johtopäätöksiin, joita hän kirjoissaan usein esitti, tavalla mitä hän nimitti "Tieteen tavanomaiseksi tavallisuudeksi". Fortin kirjoissa on raportteja melkein joka sivulla oudoista ilmiöistä, jotka alun perin julkaistiin kunnioitetuissa valtavirran tieteellisissä julkaisuissa, kuten "Scientific Americanissa", "The Timesissä", "Naturessa" ja "Sciencessä". Kerran toisensa perään, Fort huomioi, että vaikka jotkut näistä ilmiöistä hyväksyttiin iloisesti, aivan yhtä usein selittämättömät ja epätavalliset raportit jätettiin huomioimatta, tai ne lakaistiin täysin maton alle. Ja toistuvasti, Fort otti ne talteen maton alta, ja toi ne yleiseen tietoisuuteen, tai kuten hän kirjoitti "tuulettumaan". Niin kauan kuin todistusaineistoa jätetään huomioimatta – vaikutti se miten omituista tai epätodennäköistä hyvänsä – Fort esitti, että tiedemiesten väitteet perinpohjaisuudesta ja objektiivisuudesta tulisi olla kyseenalaistettuja.


title: Charles Fort

text: Fortille sillä ei ollut juuri väliä olivatko hänen tietonsa ja teoriansa paikkansapitäviä vai ei: hänen lähtökohtansa oli, että vaihtoehtoisiin lopputuloksiin ja maailmankuviin voidaan päästä samasta tiedosta, josta "tavanomaiset" tieteelliset johtopäätökset tehdään, ja että mikään selitys ei välttämättä ole muita hyväksyttävämpi. Tässä näkökulmassa hän oli paljon aikaansa edellä. "The Book of the Damnedissa" ilmeni sosiaalisten arvojen ja sen, mitä nyt kutsutaan niin sanotuksi paradigmaksi vaikutus tiedemiehiin, ja siihen mitä he pitävät "totena". Tämä edelsi Thomas Kuhnin työtä vuosikymmenillä. Samalla tapaa Paul Feyerabendin myöhempi anarkistinen "kaikki käy" -lähestymistapa tieteeseen oli samankaltainen Fortin lähtökohtiin.


title: Charles Fort

text: Fort myös myötävaikutti suuresti tieteen huumoriin. Vaikkakin monet ilmiöistä, jotka tiede torjui hänen elinaikanaan on sittemmin todistettu olevan objektiivisia ilmiöitä, ja vaikkakin Fort oli ennakkotietoinen kokoelmassaan ja siihen liittyvän tiedon säilyttämisessä, ja huolimatta aikalaistensa pilkasta, jonka kohteeksi joutui tutkimuksiensa aikana, Fort oli silti enemmän parodisti ja humoristi kuin tiedemies. Hänen mielestään aivan liian usein tiedemiehet ottavat itsensä aivan liian tosissaan, ja ovat näin alttiita ylimielisyydelle ja dogmatismille. Fort käytti huumoria, sekä sen itsensä takia, että näyttämään mitä hän piti tieteen ja tieteilijöiden heikkouksina.


title: Charles Fort

text: Silti monet pitävät Fortia nykyaikaisen paranormalismin isänä, ei ainoastaan mielenkiinnosta, jota hän osoitti outoja ilmiöitä kohtaan, vaan myös hänen nykyaikaisista asenteista uskontoa, 1800-luvun spiritualismia ja tieteellistä dogmatismia kohtaan.


title: Charles Fort

text: Charles Fortin työn innoittamat, lukuisat ihmiset ajattelevat itseään fortilaisina (eng. Fortean). Ensimmäinen näistä oli elokuvien käsikirjoittaja Ben Hecht, joka "The Book of the Damnedin" arvostelussaan julisti "Olen Charles Fortin ensimmäinen opetuslapsi… täten, olen fortilainen." Muita Fortin merkittäviä faneja olivat John Cowper Powys, Sherwood Anderson, Clarence Darrow ja Booth Tarkington, jotka kirjoittivat uudet alkusanat "New Landsiin".


title: Charles Fort

text: Tarkalleen mitä "fortilaisuudella" tarkoitetaan on suuri kiistelyn kohde; termiä käytetään laajalti fortilaisista puristeista, jotka ovat omistautuneita Fortin menetelmille ja mielenkiinnon kohteille, aina niihin jotka ovat aktiivisia paranormaaleihin ilmiöihin uskovia. Jälkimmäinen on asennoituminen minkä kanssa Fort itse ei olisi ollut lainkaan samaa mieltä. Yleisimmin fortilaisia kuvaa mielenkiinto selittämättömiin ilmiöihin laajalta alueelta, useimmiten liittyen luonnolliseen maailmaan, ja joille on kehittynyt agnostinen skeptisismi mitä kaikenlaisiin poikkeavuuksiin tulee. Esimerkiksi Hechtille, fortilaisena oleminen tarkoitti epäluottamuksen osoittamista auktoriteetille, kaikissa sen muodoissa, oli se sitten uskonnollista, tieteellistä, poliittista, filosofista tai mitä tahansa muuta. Se ei tietenkään sisältänyt todellista uskoa maagisiin aiheisiin, joita Fortin työt käsittelivät.


title: Charles Fort

text: Fortin ystävät perustivat Fortean Societyn jo hänen elinaikanan, ja seuraa johti kirjailija Tiffany Thayer, puoliksi tosissaan ja puoliksi vitsin vuoksi, kuten Fortin itsensä työ. Fort kuitenkin torjui Societyn ja ankarana autoritaarisuuden vastustajana kieltäytyi sen johtajuudesta ja edelleen vastusti seuraa, sillä se saattaisi houkutella spiritualisteja, kiihkoilijoita ja niitä, jotka vastustivat tiedettä, koska se ei ollut hyväksynyt heitä. Se houkuttelisi niitä, jotka uskoivat omaan lempi-ilmiöönsä ylitse muiden: täysin vastakohtainen asenne fortilaisuudelle. On siis ironista, että sittemmin useita sellaisia "fortilaisia" seuroja on perustettu lisää.


title: Charles Fort

text: Näistä tunnetuin on lehti Fortean Times, joka ilmestyi ensimmäisen kerran marraskuussa 1973 ja joka on – yhdistäessään huumoria, skeptisismiä ja vakavaa tutkimusta asioihin, joihin tiedemiehet ja muut kunnioitetut auktoriteetit eivät koske – fortilaisen journalismin edustaja. On olemassa myös kansainvälinen fortilainen järjestö (International Fortean Organisation eli INFO) ja muita seuroja, joista huomattavimmat sijaitsevat Edinburghissa ja Wightsaarella.


title: Charles Fort

text: Useat nykyajan kirjailijoista, kuten Loren Coleman, joka on jopa kirjoittanut Fortin vaikutuksesta "Mysterious America" -kirjassaan, ovat vilpittömiä Fortin seuraajia. Jerome Clark on kuvaillut itseään "skeptiseksi fortilaiseksi". Mike Dash on toinen kykenevä fortilainen, jonka historian tuntemus on avuksi kaikenlaisissa erikoisissa raporteissa. Fort on vaikuttanut hyvin paljon Robert Anton Wilsonin työhön, erityisesti "The New Inquisition" -kirjassa. Synkän fantasian kirjoittaja ja paleontologi Caitlin R. Kiernan on usein sisällyttänyt fortilaisia aineksia ja lainauksia romaaneihinsa ja novelleihinsa, ja eräs hänen novellikokoelmansa on nimeltään "To Charles Fort, With Love" (Rakkaudella, Charles Fortille). Hän on myös julkaissut lehtisen nimeltä "The Little Damned Book of Days", joka on aikakirja hänen omista fortilaisista kokemuksistaan.


title: Charles Fort

text:
Fortin työtä jatkaa nykyään William R. Corliss, jonka omakustannekirjat ja muistiot herättävät fortilaisessa huumorin, vakavuuden ja avomielisyyden hengessä Fortin eloon.Fortista ei ole kirjoitettu kovin montaa kirjaa. Teokset ovat lähinnä elämäkerrallisia selityksiä Fortista ja hänen ideoistaan.Charles Fortin kirjat ovat luettavissa (englanniksi) Resologist.net -sivuilta.
Linkit suoraan kirjoihin:


title: Mercenaries 2: World in Flames

text: Mercenaries 2: World in Flames on jatko-osa vuonna 2005 ilmestyneelle pelille Mercenaries - Playground of Destruction. Peli kehitettiin PlayStation 3:lle, Xbox 360:lle, PlayStation 2:lle ja Windows:lle ja se julkaistiin 31 elokuuta 2008.


title: Mercenaries 2: World in Flames

text: Tällä kertaa pelin tapahtumat sijoittuvat Venezuelaan, missä maata johtava tyranni puuttuu maan öljyvaroihin ja aiheuttaa kaaosta.


title: Red Stripe

text: Red Stripe on jamaikalainen lager-tyyppinen olutmerkki. Oluen alkoholipitoisuus on 4,7 %, ja olutta on saatavilla myös kevyenä light-versiona. Alun perin olutta valmisti kingstonilainen Desnoes and Geddes -yritys vuodesta 1928, kunnes mm. Guinnessia valmistava suuryhtiö Diageo osti sen vuonna 1993. Brittiläinen Charles Wells -panimo on valmistanut Red Stripeä lisenssillä vuodesta 1976.


title: Yōji Yamamoto

text: Yōji Yamamoto (, s. 3. lokakuuta 1943 Tokio, Japani) on japanilainen muotisuunnittelija. Yamamoto tunnetaan minimalistisesta ja trendeistä riippumattomasta suunnittelutyylistään. Laskostaminen ja isot, ylisuuret siluetit ovat hänen työlleen tyypillisiä. Kokoelmissa on usein vain yksi väri, jota käytetään. Yamamoton brändit ovat Yohji Yamamoto, Yohji Yamamoto POUR HOMME, Yohji Yamamoto + NOIR, Y's, Y's for men, Y-3 ja Y's for living.


title: Yōji Yamamoto

text: Yamamoto valmistui Keion yliopiston lakipuolelta vuonna 1966, ja sen jälkeen lähti opiskelemaan muotia Bunka Fashion Collegeen, josta hän valmistui vuonna 1969. Ensimmäisen kokoelmansa Yamamoto esitteli vuonna 1977, ja ensimmäinen valmisvaatekokoelma esiteltiin vuonna 1981 Pariisissa. Vuonna 2002 Yamamoto esitteli ensimmäisen haute couture-kokoelmansa, ja vuonna 2003 debytoi Adidaksen kanssa yhteistyössä Y-3-merkillä.


title: Ann Demeulemeester

text: Ann Demeulemeester (s. 1959, Kortrijk, Belgia) on belgialainen muotisuunnittelija, jonka kokoelmat yleensä esitetään Pariisin muotiviikoilla. Hän opiskeli Royal Academy of Fine Artsissa Antwerpenissä vuodesta 1978 vuoteen 1981. Valmistumisestaan eteenpäin Demeulemeester työskenteli freelancerina tehden suunnittelutyötä kansainvälisille valmisvaatekokoelmille. Oman merkkinsä, Ann Demeulemeester, hän perusti vuonna 1985. Demeulemeester kuuluu joukkoon kokeilunhaluisia muotisuunnittelijoita, jotka tulivat Belgiasta 1980-luvulla.


title: Elles Voskes

text: Elles Voskes () on entinen alankomaalainen vapaauimari, joka edusti Alankomaita Los Angelesin olympialaisissa 1984.


title: Elles Voskes

text: Siellä hän voitti hopeaa naisten 4x100 metrin vapaauintiviestissä. Joukkueessa uivat myös Conny van Bentum, Desi Reijers ja Annemarie Verstappen. Voskes oli jo aikaisemmin voittanut EM-hopeaa samalta matkalta.


title: Hermaan Paimen

text: Hermaan Paimen (joskus vain Paimen) on toisen vuosisadan alkupuolelta peräisin oleva kristillinen kirjoitus, joka on laitettu Hermaan nimiin. Se on uskonnollinen apokalypsi ja allegoria, joka koostuu näyistä, käskyistä ja vertauksista. Monet kristityt pitävät "Paimenta" hyvin arvokkaana ja eräät varhaiset kirkkoisät lukivat sen Uuden testamentin kirjojen kaanoniin. Kirjalla ei kuitenkaan koskaan ole ollut virallista asemaa kaanonissa. Nykyisin "Paimen" luetaan apostolisten isien kirjoituksiin ja Uuden testamentin apokryfisiin kirjoituksiin.


title: Hermaan Paimen

text: "Paimen" kirjoitettiin alun perin Roomassa kreikan kielellä, ja latinankielinen käännös valmistui hyvin pian. Jotkut katsovat tyylin perusteella, että käännöksen teki alkuperäinen kirjoittaja, mutta jotkut kiistävät tämän. Vain latinankielinen versio on säilynyt nykyaikaan kokonaisuudessaan, kreikankielisen lopusta on kadonnut noin viidennes.


title: Hermaan Paimen

text: "Paimenella" oli suuri vaikutus toisen ja kolmannen vuosisadan kristillisyydessä. Irenaeus ja Tertullianus lukivat sen pyhien kirjoitusten joukkoon, ja se oli mukana Uudessa testamantissa "Codex Sinaiticuksessa". Se sisältyi "Codex Claromontanuksen" stikometriseen luetteloon "Apostolien tekojen" ja "Paavalin tekojen" välissä.


title: Hermaan Paimen

text: Kirjoituksen kirjoituspaikka- ja aika voidaan päätellä sen kielestä ja teologiasta. Viittaus paavi Klemens I:een antaa olettaa, että kirjoitus on kirjoitettu vuosien 88 ja 97 välillä ainakin ensimmäisen kahden näyn osalta. Suurin osa tutkijoista katsoo kuitenkin, että kirjoitus on kirjoitettu lopulliseen muotoonsa toisen vuosisadan ensimmäisellä puoliskolla, perustuen tekstikritiikkiin, kirjoituksen teologiaan sekä siihen, että kirjoittaja on mitä ilmeisimmin tuntenut "Johanneksen ilmestyksen" ja muita Johanneksen nimiin laitettuja kirjoituksia.


title: Hermaan Paimen

text: Kolme antiikin aikaista todistusta, joista yksi esittää olevansa kirjoittajan omalta ajalta, sanovat Hermaan olleen paavi Pius I:n veli. Pius I:n toimi paavina aikaisintaan vuosina 140-155. Todistajat ovat:


title: Hermaan Paimen

text: "Paimenen" varhaisen ajoituksen tueksi on esitetty, että Hermas saattoi olla Piuksen vanhempi veli ja että Pius oli todennäköisesti jo vanha mies vuonna 140. Näin on mahdollista, että Hermas on voinut olla yli 30-vuotias kun Klemens kuoli ja hän sai ensimmäisen ja toisen näkynsä.


title: Hermaan Paimen

text: "Paimen" tekee useita epäsuoria lainauksia Vanhasta testamentista. Henry Barclay Sweten mukaan Hermas ei koskaan lainaa Septuagintaa, mutta käyttää Theodotionin tekemää "Danielin kirjan" käännöstä. Kirjoittaja on ollut tietoinen yhdestä tai useammasta synoptisesta evankeliumista, ja koska hän hyödyntää myös "Johanneksen evankeliumia", hän todennäköisesti tunsi kaikki neljä. Hän vaikuttaa hyödyntävän "Efesolaiskirjettä" ja muita uuden testamentin kirjeitä, mukaan lukien mahdollisesti "Ensimmäinen Pietarin kirje" ja "Heprealaiskirje". Eniten kirjoittaja hyödyntää kuitenkin "Jaakobin kirjettä" ja "Johanneksen ilmestystä".


title: Hermaan Paimen

text: Kirja koostuu viidestä Hermaalle, entiselle orjalle, annetusta näystä. Näitä seuraa kaksitoista käskyä ja kymmenen vertausta. Lukuun ottamatta muutamia ankaria aiheita kirjoitus on kirjoitettu hyvin optimistiseen ja toiveikkaaseen sävyyn, kuten suurin osa varhaiskristillisistä kirjoituksista.


title: Hermaan Paimen

text:
Kirja alkaa yhtäkkiä ensimmäisessä persoonassa: ""Kasvattajani myi aikoinaan minut Rode-nimiselle naiselle Roomaan. Monta vuotta sen jälkeen kohtasin naisen jälleen ja aloin rakastaa häntä kuin sisarta"" (s. 222).
Matkallaan Cumaeen hän sai näyn Rodesta joka oli oletetusti kuollut. Rode kertoi hänelle olevansa ikään kuin hänen syyttäjänsä taivaassa, koska naimisissa oleva Hermas oli ajatellut hänestä siveettömästi kerran, vaikkakin vain lyhyen aikaa. Hermaan tuli rukoilla anteeksiantamusta itselleen ja perhekunnalleen. Häntä lohduttaa näky kirkosta iäkkään naisen hahmossa, heikkona ja avuttomana uskollisten synneistä. Kirkko kehottaa häntä katumaan ja korjaamaan lastensa synnit. Myöhemmin hän näkee naisen nuortuneen katumuksen kautta, mutta olevan silti ryppyinen ja valkeahiuksinen; seuraavan kerran hän näkee tämän melko nuorena mutta edelleen valkeahiuksisena; ja lopulta ihanana kuin morsian.


title: Hermaan Paimen

text: Tämä allegorinen kieli jatkuu koko teoksen läpi. Toisessa näyssä nainen antaa Hermaalle kirjan, jonka hän jälkeenpäin ottaa takaisin lisätäkseen siihen jotain. Kirja sisältää kehotuksen parannuksen tekemiseen, ja Hermaan tulee jäljentää se. Kolmannessa näyssä suuri joukko väkeä rakentaa tornia, joka merkitsee näyssä Kirkkoa. Kirkon rakentamiseen käytetään erilaisia kiviä, osa kivistä hylätään ja heitetään pois, osa hyväksytään käytettäväksi kirkon rakentamiseen. Neljäs näky vertautuu Ilmestyskirjaan. Siinä on peto tulevan vainon merkkinä, ja morsiameksi kaunistettu neito, joka kuvaa Kirkkoa. Viidennessä näyssä Hermaalle ilmestyy Paimen, joka on kääntymyksen enkeli ja jolta koko kirja on saanut nimensä. Näky esitetään tapahtuvaksi kaksikymmentä päivää neljännen näyn jälkeen. Enkeli sanoo antavansa Hermaalle joukon käskyjä ja vertauksia.


title: Hermaan Paimen

text: Enkeli antaa Hermaalle joukon ohjeita ("mandata", "entolai"), jotka esittävät kristillisen etiikan kehittymisen mielenkiintoisesti. Käskyt koskevat muun muassa uskoa, vilpittömyyttä, viattomuutta, rakkautta, puhtautta, kärsivällisyyttä ja vanhurskautta. Eräs käskyistä määrää aviomiestä ottamaan haureutta tehneen vaimon takaisin, jos tämä katuu. Yhdestoista käsky käsittelee vääriä profeettoja, jotka haluavat ottaa seurakunnissa ensimmäisen paikan seurakunnanvanhimpien joukossa. Jotkut ovat nähneet tässä viittauksen Markioniin, joka tuli Roomaan noin vuonna 140 ja halusi päästä pappien joukkoon, mahdollisesti jopa Rooman piispaksi.


title: Hermaan Paimen

text: Käskyjen jälkeen seuraa kymmenen vertausta ("parabolai"), jotka on nekin esitetty näyn muodossa ja jotka enkeli selittää. Näistä pisin, yhdeksäs, esittää kolmannen näyn torninrakennuksen yksityiskohtaisemmin ja selitettynä. Torni on Kirkko ja sen rakentamiseen käytetyt kivet ovat uskolliset. Kolmannessa näyssä oli kuitenkin näyttänyt siltä, että vain pyhät ovat osa Kirkkoa; yhdeksännessä vertauksessa käy selvästi ilmi, että kaikki kastetut ovat mukana, vaikka heidät voidaankin heittää ulos törkeiden syntien vuoksi ja ottaa takaisin vain katumuksen jälkeen.


title: Hermaan Paimen

text: Muratorin kaanonin mukaan "Paimenta" ei tullut lukea julkisesti kirkossa, koska apostolien ja apostolisten kirjoitusten lukumäärä oli jo täynnä, eikä Hermasta luettu apostoliksi. Varhaiskristillisyyttä myös jakoivat useat oppiriidat. Yksi niistä liittyi montanolaisuuteen, joka perustui toistuviin ekstaattisiin helluntaimaisiin kokemuksiin ja ilmestyksiin, joita "Paimeneen" kirjatut näyt ovat saattaneet inspiroida. Tämä voi olla yksi syy siihen, miksi "Paimenen" kaltaista kirjallisuutta ei haluttu rohkaista enempää.


title: Hermaan Paimen

text: Tertullianuksen ja Klemens Aleksandrialaisen huomautukset viittaavat myös siihen, etteivät kaikki suhtautuneet "Paimeneen" myönteisesti ja että kirjan asemasta on kiistelty. Tertullianus antaa ymmärtää, että paavi Calixtus I oli lainannut kirjaa autoritatiivisena, mutta ei selvästikään yhtenä Raamatun kirjoista, koska hän vastaa: ""Hyväksyisin argumenttisi, jos Paimenen kirjoitus olisi ansainnut tulla luetuksi jumalallisiin kirjoituksiin, ja jos jokainen kirkolliskokous, jopa omien kirkkojesi, ei olisi lukenut sitä apokryfiseksi ja vääräksi"". Hän sanoo myös, että "Barnabaan kirje" on ""on paremmin vastaanotettu kirkoissa kuin apokryfinen Paimen"". Klemens Aleksandrialainen puolestaan lainaa kirjoitusta usein ja se vaikuttaa olevan hänelle paitsi suureksi hyödyksi myös jumalallisesti inspiroitu. Hän kuitenkin toistuvasti pyytelee anteeksi sitä lainatessaan sillä perusteella että ""monet ihmiset hyljeksivät sitä"".


title: Hermaan Paimen

text: Cyprianus ei viittaa teokseen, mikä saattaa tarkoittaa, että kirjoitus oli poistunut käytöstä Afrikassa kolmannen vuosisadan alkupuolelle tultaessa. Jonkin verran myöhemmin Pseudo-Cyprianus kuitenkin lainaa "Paimenta" kirjoituksessa "Adversus aleatores" sanoen sen olevan ""scriptura divina"", "jumalallisia kirjoituksia". Hieronymuksen päivinä kirjoitus oli latinankielisessä maailmassa lähes tuntematon. Erityisesti se poistui kuitenkin käytöstä kreikankielisessä maailmassa, ja tämän vuoksi "Paimenesta" tunnetaan vain muutamia kreikankielisiä käsikirjoituksia. Lännessä se kuitenkin säilyi ja sitä kopioitiin edelleen läpi keskiajan.


title: Poliklinikka

text: Poliklinikka (lyhenne pkl) on yleensä sairaalan osastona toimiva jatkuvapäivysteinen sairaanhoitoyksikkö, joka tutkii ja hoitaa potilaita, joiden ei tarvitse olla sairaanhoidossa yön yli. Terveydenhoidon kentässä poliklinikat ovat osa avohoitoa. Poliklinikalla voi toimia eritasoista terveydenhuollon henkilökuntaa, kuten lääkäreitä, sairaanhoitajia, lähi-/perushoitajia ja toimistohenkilökuntaa.


title: Polyklooratut bifenyylit

text: Polyklooratut bifenyylit eli PCB-yhdisteet ovat orgaanisia yhdisteitä, bifenyylin klooraustuotteita, joiden kemiallinen kaava on yleisesti (CHCl), missä x on klooriatomien lukumäärä yhdestä kymmeneen. Eri PCB-yhdisteitä eli niin sanottuja kongeneereja on olemassa 209, joista hieman yli sata on ollut yleisesti käytössä.


title: Polyklooratut bifenyylit

text: PCB-valmisteet ovat eri kongeneerien sekoituksia, ja niiden ominaisuudet vaihtelevat klooriatomien määrän mukaan. PCB:t ovat kirkkaita tai kellertäviä, öljymäisiä, hajuttomia ja mauttomia nesteitä; sitä tummempia, sakeampia ja heikommin veteen liukenevia mitä enemmän klooria ne sisältävät. PCB:t ovat kemiallisesti hyvin vakaita ja palamattomia, ne liukenevat hyvin niukasti veteen eivätkä haihdu helposti. Sen sijaan ne liukenevat hyvin orgaanisiin liuottimiin ja rasvoihin. PCB-yhdisteiden tiheys vaihtelee välillä 1,182–1,566 kg/l.


title: Polyklooratut bifenyylit

text: PCB-yhdisteillä on hyvin suuri suhteellinen permittiivisyys ja lämmönjohtokyky.


title: Polyklooratut bifenyylit

text: PCB:t tunkeutuvat helposti ihon, PVC:n ja lateksin lävitse. PCB:tä läpäisemättömiä aineita ovat muiden muassa polyeteeni, polyvinyyliasetaatti, PTFE, butyylikumi, nitriilikumi ja neopreeni.


title: Polyklooratut bifenyylit

text: Raskaat PCB:t ovat hyvin stabiileja ympäristössä, ja niiden hävittäminen on vaikeaa, joskin mahdollista, esimerkiksi polttamalla erittäin korkeassa lämpötilassa, kemiallisesti tai säteilyttämällä.


title: Polyklooratut bifenyylit

text: PCB-yhdisteitä alettiin valmistaa teollisesti suuressa mitassa 1920-luvulla. Niitä käytettiin teknisten ominaisuuksiensa vuoksi muun muassa eristeaineina muuntajissa ja kondensaattoreissa, jäähdytysnesteinä, hydrauliikkaöljyinä ja voiteluaineina. Jossain määrin PCB-yhdisteitä käytettiin myös muun muassa liimoissa, maaleissa ja itsekopioivassa paperissa. Kokonaistuotanto noin 50 vuoden aikana ylitti miljoona tonnia.


title: Polyklooratut bifenyylit

text: PCB-yhdisteiden akuutti myrkyllisyys havaittiin jo 1930-luvulla lukuisien työtapaturmien yhteydessä, mutta niiden valmistus ja käyttö jatkuivat ja saavuttivat huippunsa 1960-luvulla. Kun todisteet osoittivat niiden kasautuvan ympäristössä ja niiden epäiltiin aiheuttavan muun muassa syöpää, niiden käyttöä alettiin länsimaissa rajoittaa 1970-luvulla. PCB-yhdisteiden valmistus on kielletty POP-yhdisteinä kansainvälisellä Tukholman sopimuksella vuonna 2001. PCB:t kuuluvat sopimuksessa nimettyihin 12 erityisen haitalliseen ympäristömyrkkyyn, niin sanottuun ympäristömyrkkyjen "likaiseen tusinaan".


title: Polyklooratut bifenyylit

text: Tekniset PCB-yhdisteet ovat seoksia, joissa on myös dioksiininkaltaisia PCB-yhdisteitä ja polykloorattuja dibentsofuraaneja. Tämä on aiheuttanut runsaasti sekaannusta niiden myrkyllisyyden arvioinnissa. Nykyään katsotaan, että ylivoimaisesti suurin osa PCB-yhdisteiden myrkkyvaikutuksista johtuu dioksiininkaltaisista aineista.


title: Polyklooratut bifenyylit

text: Dramaattisimmat PCB-yhdisteiden onnettomuudet ovat sattuneet Kaukoidässä, Japanin Fukuokassa ns. Yusho-tauti vuonna 1968 ja Taiwanilla ns. Yucheng-tauti vuonna 1979. Molemmissa oli syynä PCB-öljyn valuminen rikkoutuneesta lämmönvaihtimesta riisiöljyyn. Yhteensä näissä kahdessa onnettomuudessa yli 3 000 henkilöä sai myrkytysoireita.


title: Polyklooratut bifenyylit

text: Merkittävimmät myrkkyvaikutukset kohdistuivat syntymättömiin lapsiin, tuli keskenmenoja, lasten pienentynyttä syntymäpainoa, erilaisia ihomuutoksia, hampaiden kehittymistä jo ennen syntymää jne. Näyttää siltä, että syynä olivat lähinnä epäpuhtautena esiintyvät dibentsofuraanit, joiden TEQ-arvo oli kaikkein suurin.


title: Polyklooratut bifenyylit

text: Taloudelliselta merkitykseltään jättiläismäinen oli Belgian dioksiiniskandaali vuonna 1999. Siellä ravintoloiden friteeraukseen käyttämien paistoöljyjen keräysastiaan oli tyhjennetty noin 50 kg PCB-öljyä. Ravintoloiden käytettyjä öljyjä käytettiin rehurasvan valmistukseen, ja PCB-öljyn jouduttua näin rehutehtaisiin lähes koko Belgian rehu saastui PCB-yhdisteillä sekä niiden epäpuhtauksilla, dioksiineilla. Tapaus tuli ilmi kanojen sairastuttua, mutta sen ei ole varmuudella todettu aiheuttaneen ihmisille terveysvaikutuksia, koska altistus jäi suhteellisen lyhyeksi. Lyhyt altistus ei näillä hyvin pitkävaikutteisilla aineilla ehdi nostaa elimistössä jo olevaa PCB-kuormaa kovin paljoa.


title: Polyklooratut bifenyylit

text: Pitkäaikaismyrkyllisyys perustuu dioksiininkaltaisiin vaikutuksiin, ja ratkaisevaa on kaikkien dioksiininkaltaisten aineiden kokonaispitoisuus pitkällä aikavälillä. Herkin dioksiininkaltaisten aineiden vaikutus kohdistuu kehittyvään elimistöön. Eläinkokeissa on todettu eri elinten kehityshäiriöitä melko pienten annosten jälkeen. Siksi PCB- ja dioksiinipitoisuuksia seurataan Euroopassa äidinmaidosta, joka antaa hyvän kuvan sekä syntymättömien lasten että rintaruokittujen lasten altistuksista. PCB-yhdisteiden pitoisuudet suomalaisissa ovat vähentyneet 1970-luvulta alkaen noin 10 prosenttiin.


title: Polyklooratut bifenyylit

text: Polykloorattujen bifenyylien epäillään aiheuttavan hormonitoiminnan muutoksia sekä miehillä että naisilla sekä näihin liittyviä syöpiä, muun muassa kivessyöpää, eturauhassyöpää ja rintasyöpää.


title: Pyrstö

text: Pyrstö vastaa anatomisesti linnuilla sekä kaloilla ja eräillä muilla vesieläimillä maalla elävien nisäkkäiden häntää. Pyrstö on eläimen taimmainen osa, jota se yleensä käyttää kehonsa ohjailemiseen ilmassa tai vedessä. Linnuilla se on sulkarykelmän, kaloilla evän peittämä. Pyrstön rakenne ja ulkonäkö vaihtelevat lajeittain. Lintujen pyrstösulat ovat useimmiten vahvoja ja tankeita; terveellä yksilöllä ne ovat tiukassa hylsässä.


title: Mie oon Lordi

text: Mie oon Lordi on syksyllä 2006 julkaistu virallinen suomenkielinen Lordi-yhtyettä käsittelevä kirja. Kirjan on kirjoittanut Helsingin Sanomien kulttuuritoimittaja Jussi Ahlroth. Kirja on kirjoitettu yhdessä yhtyeen kanssa, joka vastaa myös sen sisältämästä kuvamateriaalista. Visuaalisesta asusta vastaa Mr. Lordi.


title: Mie oon Lordi

text: Kirja on tiettävästi Lordin ainoa julkaisu, jossa yhtye on virallisesti paljastanut oikeat nimensä.


title: Mie oon Lordi

text: Kirja käsittelee yhtyeen silloisen kokoonpanon jäsenten elämää syntymästä lähtien. Lordin uraa siinä seurataan lähinnä Mr. Lordin näkökulmasta. Kirjan sisältämä kuva-, piirros- ja luonnosmateriaali on suurelta osin ennenjulkaisematonta. Keikka- ja dokumenttikuvien lisäksi kirjassa on Mr. Lordin lapsuudenpiirroksia ja kuvia esiintymisasujen eri vaiheista, myös ajalta ennen ensimmäistä levytyssopimusta. Kirja alkaa kaksisivuisella esipuheella, jonka on kirjoittanut Jussi Ahlroth.


title: Mie oon Lordi

text: "Mie oon Lordi" sisältää yhtyeen laajan historian lisäksi myös kattavan liiteosion, jossa käsitellään yksityiskohtaisesti muun muassa yhtyeen menneiden ja nykyisten jäsenten hirviöhahmoja, lavaesiintymistä, maskien tekoa, oheistuotteita, tatuointeja, diskografiaa sekä yhtyeen tärkeää innoittajaa, Kissiä.


title: Mie oon Lordi

text: Kirja sisältää runsaasti kuvia kulissien takaa, sekä yhtyeen jäsenten lapsuuskuvia. Lordin imagon nimissä Mr. Lordi on editoinut kirjassa nähtävien jäsenten kasvojen eteen kyseisten jäsenten maskit.


title: Snellman (elintarvikeyritys)

text: Snellman-konserni on pietarsaarelainen elintarvikealan konserni, johon kuuluu emoyhtiön Oy Snellman Ab lisäksi Keravalla valmisruokaa valmistava Snellmanin Kokkikartano Oy, eläinten ruokaa valmistava Oy MUSH Ltd sekä Ruotsin Tukholmassa toimiva, myös valmisruokaa valmistava Carolinse Kök Ab. Vuonna 1951 perustettu Oy Snellman Ab on perheyritys, jonka osakkeet ovat kokonaisuudessaan Snellmanin suvun hallussa.


title: Snellman (elintarvikeyritys)

text: Vuonna 2013 konsernin liikevaihto oli 285 miljoonaa euroa, jossa kasvua edellisvuoteen oli 8 %. Snellman kuuluu elintarviketeollisuuden ja etenkin lihateollisuuden yrityksistä keskisuuriin toimijoihin Suomessa.


title: Snellman (elintarvikeyritys)

text: Oy Snellman Ab valmistaa ja myy tuotemerkillään kuluttajapakattua lihaa, lihavalmisteita (leikkeleet ja maksamakkarat) sekä valmisruokaa.


title: Snellman (elintarvikeyritys)

text: Snellmanin tuotekehityksen tuloksia ovat muun muassa ns. ohuen ohuet leikkeleet ja viipaloitu maksamakkara. Yksi vanhimmista edelleen tuotannossa olevista tuotteista on Voileipäkinkku, jonka Snellman toi markkinoille 1970-luvulla.


title: Snellman (elintarvikeyritys)

text: Snellmannin perustivat veljekset Kurt ja Lars Snellman. Yritys aloitti toimintansa pienissä kellaritiloissa Pietarsaaren Skatassa vuonna 1951. Alkuvuosina Snellmanin makkaratehdas toimi matalalla profiililla, sillä samaan kaupunkiin mahtui toinenkin makkaratehtailija, joka kuitenkin lopetti toimintansa 1950-luvun lopulla. Vuonna 1959 Snellman osti entisen kilpailijansa toimitilat. 1960-luvulla yhtiön vuotuinen kasvuvauhti oli noihin aikoihin 20 %. Snellman sai Pietarsaarenseudun yrittäjäpalkinnon vuonna 1976. 1980-luvun puolivälissä yhtiön toiminta laajeni Venäjälle. Vuonna 1993 osa toiminnasta siirtyi uudelle teollisuusalueelle Pietarsaaren Kuusisaareen. Vuonna 2009 valmistui meetvurstin valmistukseen tarkoitettu tehdas.


title: Snellman (elintarvikeyritys)

text: Karl, Per ja Henry Snellman ja Martti Vähäkangas vastaanottivat yhden neljästä valtakunnallisesta yrittäjäpalkinnosta vuonna 2009.


title: Hallintaparadoksi

text: Hallintaparadoksi on vapauteen liittyvä paradoksi. Tietoinen elävä ihminen on aina jonkin hallinnan alainen. Jos jätetään biologiset elossapysymiseen liittyvät kontrollit kuten ruumiinlämmön säätö pois laskuista, jää silti hallintaa josta ei voi vapautua. Ulkopuolisesta kontrollista vapautunut yksilö on nimittäin itsensä kontrollissa.


title: Hallintaparadoksi

text: Tätä vapauden ja erityisesti vapaan mielen ongelmaa on tutkinut Daniel Dennett.


title: Jorge Manrique

text: Jorge Manrique (noin 1440 – 1479) oli espanjalainen runoilija ja sotilas. Manrique osallistui aktiivisesti Henrik IV Kyvyttömän ja Isabella Katolilaisen välisiin konflikteihin Isabellan puolella, mutta kuoli Garcimuñozin linnan taistelussa vuonna 1479 pian Isabellan saavutettua kruunun.


title: Jorge Manrique

text: Manrique kuului merkittävään aatelisperheeseen, joka oli sukua Trastámaran huoneelle, Kastilian hallitsijasuvulle. Hän oli Iñigo López de Mendozan, Santillanan markiisittaren sisaren lapsenlapsi, Kastilian kansleri () Pero López de Ayalan jälkeläinen ja Gómez Manriquen, Toledon "corregidorin" veljenpoika; mainitut esivanhemmat olivat 1300–1400-lukujen tärkeitä runoilijoita. Jorge Manrique muistetaan sekä runoistaan että sotataidoistaan. Hän kirjoitti noin neljäkymmentä runoa, melkein kaikki rakkausrunoja, ja yhden runon oman isänsä kuolemasta. Tämä runo, ”Coplas a la muerte de su padre” (Säkeitä isänsä kuolemasta), on Kastilian 1400-luvun kirjallisuuden tunnetuin teos.


title: Päätöksenteko

text: Päätöksenteko on valitsemista vaihtoehtojen välillä. Se on ongelmanratkaisun osa-alue. Päätöksenteolla tarkoitetaan usein ainoastaan hallinnon päätöksentekoa mutta päätöksenteko sisältää myös kaikki muut valinnat vaihtoehtojen välillä.


title: Päätöksenteko

text:
Päätöksenteko voi olla tilanteesta riippuen muun muassa järkiperäistä tai ei-järkiperäistä, tunne- tai tietopohjaista, yhdentekevää tai hyvin tärkeää.
__notoc__


title: Päätöksenteko

text: Päätöksentekoon liittyvät muun muassa seuraavat paradoksit:


title: Mat Hoffman’s Pro BMX

text: Mat Hoffman’s Pro BMX on vuonna 2001 tehty videopeli, jossa käytetään Tony Hawk’s Pro Skater -pelin pelimoottoria. Pelaajan tehtävä on ajaa BMX-pyörällä ja tehdä temppuja erilaisissa kentissä. Pelissä voi ajaa Mat Hoffmanina, tai seitsemänä muuna ammattilais-bmx-pyöräilijänä. Pelissä voi myös itse tehdä kenttiä, mutta hahmoa ei pysty itse luomaan, toisin kuin Tony Hawk’s Pro Skater -pelisarjassa. Pelissä on erilaisia pelimuotoja kuten H.O.R.S.E., Graffiti ja Trick Attack. Pelissä on moninpelimahdollisuus. Pelin on julkaissut Activision.


title: Anna Kontula

text: Anna Liisa Kontula (s. 30. maaliskuuta 1977 Pori) on tamperelainen sosiologi, yhteiskuntatieteiden tohtori ja vasemmistoliiton kansanedustaja vuodesta 2011. Hän on myös puolueen kaupunginvaltuutettu Tampereella. Anna Kontulalla on kolme lasta.


title: Anna Kontula

text: Kontula tarkasteli pro gradu -tutkielmassaan taistolaisuutta ja 1970-luvun opiskelijaliikettä. Kontulan väitöskirja "Punainen eksodus – Tutkimus seksityöstä Suomessa" julkaistiin Tampereen yliopistossa 2008. Kontula on kirjoittanut mm. selvityksen prostituutiosta Suomessa Sexpo-säätiölle ja raportin ihmiskaupan vastaisesta toiminnasta Moldovassa YK:n Kansainväliselle siirtolaisjärjestölle.


title: Anna Kontula

text: Lokakuussa 2010 Kontula sai Suomen akatemialta kolmivuotisen tutkijatohtorin projektirahoituksen tutkiakseen rakennusalan harmaata työtä. Myös hänen pamflettinsa, Olkiluodon ydinvoimalatyömaan rakennustyöläisten haastatteluihin perustunut "Näkymätön kylä", käsitteli harmaata työtä. Pamfletissa Kontula kuvaa, kuinka rakenteellinen rasismi on luonut loukun, jossa vierastyöläisellä ei ole mahdollisuutta puolustaa oikeuksiaan. Kontulan mukaan oikeudettomasta halpatyövoimasta hyötyy elinkeinoelämä, mutta myös kuluttajat.


title: Anna Kontula

text: Tutkijatyönsä ohella Kontula on ollut Seksialan Liitto SALLI:n varapuheenjohtaja sekä toiminut vasemmistoaktivistina ja poliitikkona. Hän on toiminut muun muassa Vasemmistoliiton puoluevaltuuston jäsenenä, Vasemmistonuorten varapuheenjohtajana (2001–2003), Vasemmisto-opiskelijoiden varapuheenjohtajana (2000–2004) ja Tampereen yliopiston ylioppilaskunnan edustajiston jäsenenä (2001–2003). Aloitettuaan kansanedustajana Kontula perusti vuonna 2011 Tampereelle sosiaaliaseman.


title: Anna Kontula

text: Kontula valittiin eduskuntaan vaaleissa 2011 Pirkanmaan vaalipiiristä vasemmistoliiton listalta 4 262 äänellä. Ensimmäisellä vaalikaudella Kontula oli perustuslakivaliokunnan sekä työelämä- ja tasa-arvovaliokunnan jäsen ja eduskunnan Palestiina-ystävyysryhmän puheenjohtaja, toisella sekä työelämä- ja tasa-arvovaliokunnan että tulevaisuusvaliokunnan jäsen .


title: Anna Kontula

text: Anna Kontula valittiin Tampereen kaupunginvaltuustoon ensimmäisen kerran kunnallisvaaleissa 2004 341 äänellä. Hän uusi paikkansa vuonna 2008 saatuaan 594 ääntä ja jälleen vuonna 2012 saatuaan 1 107 ääntä. Sekä vuosina 2008 että 2012 Kontulan äänimäärä oli Tampereen Vasemmistoliiton listalla toiseksi suurin.


title: Anna Kontula

text: Kontula on kansanedustajana arvostellut Euroopan velkakriisin helpottamiseksi tehtyjä ratkaisuja, joita hän pitää uusliberalistisina, ja vaatinut euroalueen talouskurisopimukselle vasemmistolaista vaihtoehtoa. Kontula äänesti ainoana hallituspuolueen kansanedustajana Kreikan tukipakettia vastaan.


title: Anna Kontula

text: Kontula on puhunut voimakkaasti perustulon puolesta.


title: Anna Kontula

text: Kaupallista seksiä tutkinut Kontula kannattaa järjestelmää, jossa paritus ja ihmiskauppa on kriminalisoitu mutta seksin ostaminen ja myyminen eivät.


title: Anna Kontula

text: Kontula pitää täysi-ikäisten lähisukulaisten välisen seksin eli insestin kieltävää lakia nykyään tarpeettomana. Hänen mukaansa se ei ole asia, jota pitäisi säädellä lailla.


title: Anna Kontula

text: Kontula on myös kritisoinut Suomen maahanmuuttopolitiikkaa ja siitä käytävää keskustelua Hän kertoi 2013 piilotelleensa laittomasti maassaolevia henkilöitä maahanmuuttoviranomaisilta. Kontula sanoi tuolloin "Enbuske & Linnanahde Crew’ssa", että ”jos Suomen maahanmuuttopolitiikka ahdistaa ihmisiä sellaisiin tilanteisiin, että toisen henki tai turvallisuus on vakavasti uhattuna, niin yleismaailmallinen lähimmäisenrakkaus ajaa ohi Suomen laista”. Hän kuitenkin myönsi "Iltalehdelle", ettei ollut tietoinen siitä, onko hänen piilottelemiaan Euroopan unionin ulkopuolelta tulleita henkilöitä todella uhannut hengenvaara kotimaassaan. Kontulan mukaan ”kun joku pyytää apua, on parempi pelata varman päälle”.


title: Anna Kontula

text: Kontula sanoi lokakuussa 2018 "Iltalehden" "Sensuroimaton Päivärinta" -ohjelman haastattelussa, ettei enää pidä järkevänä piilotella paperittomia omassa kodissaan, mutta kertoi tukevansa taloudellisesti tällaista toimintaa. Hän myös myönsi kannustavansa ja pitävänsä hyvänä sitä, että suomalaiset piilottelevat paperittomia kotonaan.


title: Anna Kontula

text: Anna Kontulan isoisoisä oli kansanedustaja Manu Kontula. Kontula on naimisissa ja hänellä on lapsia. Hän harrastaa tanssia.


title: Humoraalioppi

text: Humoraalioppi on antiikin Kreikassa 400-luvulla eaa. kehittynyt käsitys, joka hallitsi parannustaitoa ja lääketiedettä yli kahden vuosituhannen ajan, osittain aina 1800-luvulle saakka. Uskomuslääkinnässä on yhä humoraaliopille perustuvia hoitomenetelmiä.


title: Humoraalioppi

text: Humoraalioppi pyrki selittämään sairaudet ensisijaisesti luonnollisista syistä johtuviksi. Se perustui elimistön neljän ajatellun perusnesteen eli veren, keltaisen sapen, mustan sapen ja liman määrien välillä vallitseviin suhteisiin. Jos perusnesteiden suhteet olivat oikeat, vallitsi "eukrasia" ja siitä seurannut terveys; jos taas suhteet olivat häiriintyneet, vallitsi "dyskrasia" ja siitä aiheutunut sairaus. Perusnesteet vastasivat Galenoksen neljää temperamenttia, jotka olivat sangviininen, koleerinen, melankolinen ja flegmaattinen.


title: Humoraalioppi

text: Tärkeimpiä humoraaliopin mukaisia hoitomuotoja olivat niin vanhalla ajalla kuin keskiajalla suoneniskentä ja kuppaus. Keskiajalla suoneniskentä oli jopa hallitseva lääketieteen hoitokeino erilaisten yrttipohjaisten lääkkeiden ohella. Sekä suoneniskennän, kuppauksen että useimpien lääkkeiden tarkoituksena oli palauttaa elimistön perusnesteiden tasapaino. Joissain vakavissa sairauksissa suoneniskentää ja kuppausta käytettiin liikaa, jolloin uhri menehtyi verenhukkaan.


title: Ongelmanratkaisu

text: Ongelmanratkaisulla tarkoitetaan ongelmien ratkaisemiseen käytettäviä käytäntöjä. Puhtaasti ajatuksellisena se voidaan määritellä korkean tason kognitiiviseksi toiminnoksi.


title: Ongelmanratkaisu

text: Matemaatikko George Pólyan kehittämässä ongelmanratkaisumallissa on neljä päävaihetta:Psykologi Graham Wallas on kuvannut luovan prosessin ja samalla ongelmanratkaisun neljä vaihetta:


title: Mielentilatutkimus

text: Mielentilatutkimuksen tarkoituksena on selvittää onko rikoksen tekijä ollut syyntakeinen rikoksentekohetkellä. Rikoksen tekijä voi olla joko "täydessä ymmärryksessä", alentuneesti syyntakeinen eli "täyttä ymmärrystä vailla", tai sitten syyntakeeton, eli "ymmärrystä vailla".


title: Mielentilatutkimus

text: Suomessa vuonna 2006 voimaan tulleiden säännösten nojalla mielentilatutkimus tehdään myös henkilölle, jolle syyttäjä vaatii koko rangaistuksen suorittamista henkilön vaarallisuuden perusteella. Tuomioistuin voi siis tällaisessa tilanteessa päättää, ettei rikoksentekijää saa päästää ehdonalaiseen vapauteen ennen koko rangaistuksen suorittamista. Tämä vastaa entistä pakkolaitoslausumaa.


title: Mielentilatutkimus

text: Mielentilatutkimuksia on tehty Suomessa jo 1800-luvulta saakka. Tuomioistuin määrää syytetyn mielentilatutkimukseen. Terveyden ja hyvinvoinnin laitos (THL) määrittää paikan missä tutkimus suoritetaan. Yleensä se suoritetaan joko toisessa kahdesta valtion mielisairaaloista (Niuvanniemen sairaala (Kuopio) ja Vanhan Vaasan sairaala) tai psykiatrisessa vankisairaalassa. Mielentilatutkimuksia tehdään myös Helsingin ja Uudenmaan sairaanhoitopiirin (HUS) sairaaloissa (Kellokosken sairaala Tuusulassa), Tampereen yliopistollisessa sairaalassa ja Oulun yliopistollisen sairaalan Oikeuspsykiatrian yksikössä.


title: Mielentilatutkimus

text: Mielentilatutkimuksessa olevat sijoitetaan yleensä normaalille osastolle, joissa tutkittavat ovat muiden potilaiden kanssa tekemisissä. Tutkittavasta kootaan kaikki saatavilla oleva tieto, esimerkiksi millaiset ovat vanhat hoitojaksot ja perhesuhteet sekä mahdollinen rikoshistoria. Monet tutkittavat ovat päihdeongelmaisia.


title: Mielentilatutkimus

text: Tutkittavaa seurataan kahden kuukauden ajan, jonka aikana psykiatrit, muut lääkärit, psykologit ja sosiaalityöntekijät tekevät hänelle monia tutkimuksia ja kartoituksia. Tarvittaessa seurantajaksoon voidaan hakea pidennystä. Seurannan ja tutkimusten perusteella annetaan lausunto tutkittavasta, ja se lähetetään Terveyden ja hyvinvoinnin laitokselle. THL kertoo oman kantansa lausunnossaan tuomioistuimelle. Jos tutkittavan todetaan olevan syyntakeeton, THL päättää jatketaanko potilaan / rikollisen hoitoa sairaalassa vai vankilassa.


title: Mielentilatutkimus

text: Osa mielentilatutkimuksista tehdään psykiatrista hoitoa antavien valtion sairaaloiden tai yliopistosairaaloiden suljetuilla osastoilla oleville heidän tilansa kartoittamiseksi.


title: Mielentilatutkimus

text: Esimerkiksi Niuvanniemen oikeuspsykiatrisessa sairaalassa maaliskuussa 2010 hoidettavana olleista tai aiemmin hoidetuista, vuosina 1949–1975 syntyneistä, tuomitsematta jätetyistä miespuolisista kriminaalipotilaista (N=106), voitiin 26:lla prosentilla todeta alkoholiperäinen päihdeongelma, yhdeksällä prosentilla jonkin muun aineen aiheuttama päihdeongelma, ja 27:llä prosentilla sekä alkoholin että jonkun muun aineen aiheuttama päihdeongelma (yhteensä 62:lla prosentilla jokin päihdeongelma). Vertailun vuoksi Suomessa vankeuteen tuomituilla 80–85 prosentilla on päihdeongelmia ja noin joka toisella vangilla on kaksoisdiagnoosi eli päihdehäiriö ja muu mielenterveyshäiriö yhdessä.


title: Mielentilatutkimus

text: Vuonna 2017 julkaistun tutkimuksen mukaan psykoottisten vankien määrä on kymmenkertaistunut vuodesta 2005 vuoteen 2016. Yksi tutkimuksen tekijöistä, psykiatrisen vankisairaalan vastaava ylilääkäri Hannu Lauerma, pitää yhtenä syynä sitä, että samana aikana mielentilatutkimusten määrä on puolittunut. Mielentilatutkimuksia ei haluta, koska on vaara, että syytetty joutuu pitkäaikaishoitoon, eikä asianajajat siksi vaadi tutkimusta.


title: Mat Hoffman

text: Mat Hoffman (s. 9. tammikuuta 1972 Edmond, Oklahoma) on yhdysvaltalainen BMX-ammattilainen. Hoffman on lajin pioneereja ja on kehittänyt yli sata uutta temppua. Vuonna 2001 ilmestyi hänen nimeään kantava BMX-videopeli Mat Hoffman's Pro BMX.


title: Yawata

text: Yawata () on Japanin kaupunki Honshūn saarella Kansain alueella Kioton prefektuurissa. Se sijaitsee prefektuurin eteläosassa Kioton lounaispuolella. Yawatassa on 71 946 asukasta (vuonna 2017) ja sen pinta-ala on 24,35 neliökilometriä.


title: Yawata

text: Yawata sijaitsee Kioton prefektuurin rajalla sivuten Osakan prefektuuria. Rautatieyhteydet Osakan suuntaan ovat hyvät, joten kaupunki on kasvanut sekä Kioton että Osakan nukkumalähiönä. Seudun kaupungit ovat yhteenkasvaneita, eikä rajoja juuri huomaa. Yawatan naapurikaupunkeja ovat Kioto, Kyōtanabe ja Jōyō Kioton prefektuurista sekä Hirakata Osakan prefektuurista.


title: Yawata

text: Kaupungin länsirajalla on suuri jokien yhtymäkohta, jossa joet Kizugawa, Ujigawa ja Katsuragawa yhdistyvät Yodogawaksi.


title: Yawata

text: Shōkadō on Edo-kaudelta peräisin oleva puutarha, jossa kasvaa erityisesti bambuja. Bambulajikkeita on noin 400 kauniin lähteen ympärillä. Alueella on teehuone.


title: Yawata

text: Nagarebashi on kevyen liikenteen silta, joka ylittää Kizugawan. Sillalla on pituutta yli 350 m ja se on puurakenteinen, rakennettu vuonna 1953. Sillan nimi viittaa siihen, että rankkasateiden ja korkean veden aikaan se jää virran armoille, veden alle.


title: Yawata

text: Yawatan kautta kulkee Keihan-rautatieyhtiön päärautatieyhteys Kiotosta Osakan keskustaan. Alueen asemat ovat Yawata-shi ja Hashimoto.


title: Yawata

text: Autoliikennettä palvelee valtatie numero 1, joka kulkee Yawatan kautta. Valtatie 1:n varrella on runsaasti liike- ja teollisuusrakennuksia kattaen monipuolisen valikoiman palveluita.


title: Yawata

text: Yawatassa ja sen lähialueella kulkevat myös maksulliset moottoritiet, Dai-ni-Keihan (Kioto-Osaka II), Meishin (Nagoya-Kōbe) ja Keiji-by-pass (Kioto-Shiga ohitustie), joiden kautta on nopeat yhteydet kauemmaksi.


title: Gareth Barry

text: Gareth Barry (s. 23. helmikuuta 1981 Hastings, Englanti) on englantilainen jalkapalloilija, joka edustaa Englannin Valioliigassa pelaavaa West Bromwich Albionia. Hän on pelipaikaltaan keskikenttäpelaaja, mutta pelaa myös puolustajana.


title: Gareth Barry

text: Barry aloitti uransa Brighton and Hove Albionin junioreissa, josta siirtyi Aston Villaan 1997. Ensiesiintymisensä Villan edustusjoukkueessa hän teki 2. toukokuuta 1998 valioliigaottelussa Sheffield Wednesdayta vastaan. Hän toimi sittemmin Aston Villan kapteenina ja pelasi seurassa kaikkiaan 365 valioliigaottelua, joissa teki 41 maalia.


title: Gareth Barry

text: Barry siirtyi vajaan kymmenen miljoonan punnan siirtosummalla Manchester Cityyn kesällä 2009. Hän pelasi seurassa neljän kauden aikana 132 valioliigaottelua, joissa teki kuusi maalia. Cityn mestaruuskaudella 2011–2012 hän pelasi 34 ottelua. Hän pelasi myös Cityn voittoisassa FA Cupin loppuottelussa 2011.


title: Gareth Barry

text: Barry siirtyi Evertoniin lainalle kaudeksi 2013–2014. Siirto vakinaistettiin seuraavana kesänä.


title: Gareth Barry

text: Barry oli Englannin alle 18-vuotiaiden maajoukkueen kapteeni. Hän pelasi ensimmäisen maaottelunsa Englannin maajoukkueessa Ukrainaa vastaan toukokuussa 2000. Hänet valittiin myös Englannin joukkueeseen vuoden 2000 EM-kisoihin. Kisoissa hän ei kuitenkaan päässyt kertaakaan kentälle. Ensimmäisen täyden ottelun Englannin maajoukkueessa hän pelasi Ranskaa vastaan 1-1 tasapeliin päättyneessä ottelussa syyskuussa 2000. Ensimmäisen maaottelumaalinsa hän teki Trinidad ja Tobagoa vastaan kesäkuussa 2008. Hän pelasi kolme ottelua MM-kilpailuissa 2010. Hän on edustanut Englannin maajoukkuetta kaikkiaan 53 kertaa, viimeksi toukokuussa 2012.


title: Mietiskely

text: Mietiskely tai kontemplaatio (< lat. "contemplatio", 'tarkasteleminen') on syvällistä ajattelemista ja pohdiskelua.


title: Mietiskely

text: Mietiskely oli tärkeä osa Platonin filosofiaa. Platon ajatteli, että sielu voisi mietiskelyn kautta nousta tietämykseen Hyvän ideasta ja muista Ideoista. Uusplatonistinen filosofi Plotinos ilmaisi myös, että mietiskely oli yksi tärkeimmistä komponenteista "Henosis" -tilan saavuttamiselle. Plotinokselle korkein mietiskelyn tila oli kokea visio Jumalasta, "Monadista". Plotinos kuvaili tätä kokemusta teoksessaan Enneadit. Hänen oppilaan Porphyryn mukaan, Plotinos väitti, että hän oli kokenut tämän neljä kertaa. Plotinos kirjoitti kokemuksestaan Enneadien osassa 6.9.xx...


title: Mietiskely

text: Islamilaisessa perinteessä sanotaan, että Muhammad meni autiomaahan, kiipesi Hira -nimellä tunnetulle vuorelle ja eristäytyi muusta maailmasta. Ollessaan vuorella, hän mietiskeli elämää ja sen tarkoitusta.


title: Mietiskely

text: Idän kristillisissä kirkoissa mietiskelyllä viitataan Jumalan kirjaimelliseen näkemiseen tai näkyyn Jumalasta. Jumalan näkeminen tai hänen yhteydessä oleminen tunnetaan termillä "theoria". Jumalan yhteyteen johtavaa Jumalallistumisen prosessia harjoitetaan hesykasmin askeettisissa perinteissä. Hesykasmin tavoitteena on sydämen ja mielen sovittaminen yhdeksi (ks. nous).


title: Mietiskely

text: Mietiskelyä kuvataan itäisessä ortodoksiassa asteittaisena. Tätä asteittaisuutta on käsitelty Johannes Siinailaisen kirjoittamassa Portaat -nimisessä kirjassa. Prosessia, joka johtaa vanhan syntisen miehen uudestisyntyneeksi Jumalan lapseksi ja todellisen luonteemme luokse hyvinä ja jumalallisina kutsutaan jumalallistumiseksi.


title: Mietiskely

text: Tämä tarkoittaa sitä, että kun joku on Jumalan läsnäolossa, jumalallistettuna hänen kanssaan, sitten hän voi alkaa kunnolla ymmärtämään, ja siinä hetkessä "mietiskelemään" Jumalaa. Mietiskelyyn sisältyy tässä tapauksessa jonkin asian kokeminen sen sijaan, että saavuttaa rationaalisen ja perustellun ymmärryksen teoriasta (ks. gnosis). Niin kuin ymmärrykseen käytetään rationaalista ajattelua ja logiikkaa, niin tehdään päinvastoin kun kyseessä on Jumala (ks. Apofaattinen teologia).


title: Mietiskely

text: Mietiskelyä pidetään läntisessä kristinuskossa usein mystisenä. Tätä mystisyyttä on käsitelty Ávilan Teresan ja Ristin Johanneksen kaltaisten kristillisen mystiikan teologien teoksissa. Benediktiinimunkki Cuthbert Butler on huomauttanut, että mietiskely -termiä käytettiin mystiikkaan viittaamiseen latinalaisessa kirkossa ja että "'mystiikka' on hyvin moderni sana".


title: Mietiskely

text: Kristinuskossa mietiskelyllä viitataan avoimeen mieleen, joka on suunnattu tietoisuuteen Jumalasta elävänä todellisuutena. Tämä vastaa jossain mielessä sitä, mitä itämaisissa uskonnoissa kutsutaan samadhiksi. Meditaatiolla toisaalta viitattiin useiden vuosisatojen ajan "lectio divinan" kaltaisiin kognitiivisiin harjoituksiin. "Lectio divina" on benediktiiniläinen perinne, jossa luetaan pyhiä kirjoituksia, meditoidaan ja rukoillaan tavoitteena parantaa henkilön ja Jumalan välistä kommunikaatiota sekä pyhien kirjoituksien tuntemusta.


title: Mietiskely

text: Mietiskelyä pidetään tärkeänä katolisuudessa. Katolisen kirkon yhtenä suurimpana teologina pidetty Tuomas Akvinolainen kirjoitti: "Hyvän yhteisön edellytys on, että on olemassa mietiskelyyn omistautuneita henkilöitä." Yksi hänen opetuslapsistaan, Josef Pieper, kommentoi: "Sillä se on mietiskely, joka säilyttää ihmisyhteisön keskellä totuuden, joka on yhtä aikaa sekä hyödytön että mittapuu jokaiseen mahdolliseen käyttöön. Mietiskely on siis myös se, joka pitää todellisen määränpään näkyvissä, antaen merkitystä jokaiselle käytännön teolle elämässä."


title: Philip Kotler

text: Philip Kotler (27. toukokuuta 1931, Chicago) on kirjailija, konsultti ja S.C. Johnson & Son -kansainvälisen markkinoinnin professori Northwestern-yliopiston Kellogg School of Management -tiedekunnassa. Financial Times -lehti on arvioinut Kotlerin neljänneksi merkittävimmäksi liikkeenjohdon asiantuntijoista (edellä Jack Welch, Bill Gates ja Peter Drucker).


title: Philip Kotler

text: Hänen yhtiönsä Kotler Marketing Group konsultoi kansainvälisiä suuryrityksiä markkinointistrategioissa ja niiden suunnittelussa, markkinoinnin järjestämisessä ja kansainvälisessä markkinoinnissa. Kotler on kirjoittanut suuren määrän kirjallisuutta, joista "Marketing Managementia" pidetään yhtenä markkinointikirjallisuuden kulmakivistä ja myös "Principles of Marketing" on Suomessakin suosittu kurssikirja.Lisäksi kunniatohtorin arvonimiä noin kymmenestä eri yliopistosta ja useita markkinointiyhteisöjen palkintoja.


title: Denis Sassou Nguesso

text: Denis Sassou Nguesso (s. 1943) on kongolainen kenraali, joka toiminut Kongon tasavallan presidenttinä kaksi kertaa: 1979–1992 ja 1997 alkaen edelleen.


title: Denis Sassou Nguesso

text: Sassou Nguesso syntyi Edou-nimisessä kylässä, Cuvetten maakunnassa 1943 mboši-heimoon. Hän liittyi armeijaan 1960 juuri ennen maansa itsenäistymistä. Hänet valittiin eliittijoukkoihin ja koulutettiin Algeriassa ja Ranskassa.


title: Denis Sassou Nguesso

text: Sassou Nguesso oli vasemmistopuolue PCT:n "(Parti congolais du Travail)" ministerinä vuodesta 1970 alkaen. Puolueen sotilaallinen komitea (CMP, Comité Militaire du Parti) valitsi hänet presidentiksi 1979. Monet olivat pitäneet Sassou Nguessoa ennen kaikkea sotilaallisena asiantuntijana, mutta hän osoittautuikin sekä aatteelliseksi vasemmistolaiseksi että taitavaksi käytännön poliitikoksi. Hän neuvotteli maalleen lainoja IMF:stä ja päästi ranskalaiset ja yhdysvaltalaiset sijoittajat toimimaan tärkeillä öljy- ja mineraalikaivosaloilla.


title: Denis Sassou Nguesso

text: Sassou Nguesso valittiin uudestaan presidentiksi 1984, ja hän ohjasi puoluettaan yhä lievemmin vasemmistolaisille linjoille. Vuonna 1989 Euroopan kommunistien luopuessa vallasta Sassou Nguesso ilmoitti valtionsa luopuvan kansantalouden säätelystä ja armahti joukon poliittisia vankeja. Elokuusta 1990 alkaen muutkin poliittiset puolueet kuin PCT ovat sallittuja. Sassou Nguesso teki valtiovierailun Yhdysvaltoihin.


title: Denis Sassou Nguesso

text: Vuoden 1992 vaaleissa PCT sai vain 19 kansalliskokouksen 125 paikasta. Presidentinvaaleissa Sassou Nguesso tipahti ensimmäisellä kierroksella 19 % äänisaaliillaan. Vaalien jälkeen syntyi poliittisia levottomuuksia, jotka johtivat Kongon sisällissotaan. Vuonna 1994 Sassou Nguesso lähti Pariisiin ja palasi vasta vuoden 1997 presidentinvaaleihin. Samana vuonna hänen kannattajansa ottivat vallan maassa, ja hän julisti itsensä presidentiksi.


title: Denis Sassou Nguesso

text: Vuoden 2002 vaaleissa Sassou Nguesso sai 90 % äänistä, kun kahta päävastustajaa oli estetty osallistumasta, ja jäljelle jäänyt opposition edustaja kehotti kannattajiaan boikotoimaan vaaleja. Uusi perustuslaki pidensi presidentin vaalikautta seitsemään vuoteen.


title: Denis Sassou Nguesso

text: Sassou Nguesso valittiin uudelle seitsenvuotiskaudelle heinäkuussa 2009. Kauden lopulla vuonna 2015 Kongon tasavallassa järjestettiin perustuslain muuttamiseksi kansanäänestys, jotta Sassou Nguesso sai mahdollisuuden kolmanteen perättäiseen kauteen maan johdossa. Tulos oli hänelle suosiollinen ja hän voitti myös seuraavat presidentinvaalit vuonna 2016.


title: Denis Sassou Nguesso

text: Sassou Nguesson epäillään olevan vastuussa useiden kilpailevien poliitikkojen kuolemasta, mukaan lukien aikaisemmat valtionpäämiehet Alphonse Massamba-Débat ja Marien Ngouabi, jotka molemmat murhattiin maaliskuussa 1977.


title: Denis Sassou Nguesso

text: Sassou Nguessoa on syytetty olevan vastuussa 353 kongolaisen pakolaisen katoamisesta 1999 niin sanotussa "disparus du Beach"-tapauksessa. Suurin osa uhreista oli kongoheimon kuuluvia nuoria miehiä, jotka hakivat turvapaikkaa Kinshasan Kongosta. YK:n pakolaisasiain toimisto UNHCR ja Kongon hallitus takasivat 1500 pakolaiselle turvallisen paluun maahan, mutta kun he nousivat maihin Brazzavillen puolella, heidät vietiin silminnäkijöiden mukaan leireille tai presidentin palatsin suuntaan. Joka tapauksessa heistä ei kuultu tapauksen jälkeen. Tapausta on puitu oikeussaleissa sekä Kongossa että Ranskassa.


title: Denis Sassou Nguesso

text: Tammikuussa 2007 lehdistössä kerrottiin Sassou Nguesson tuhlailevasta varojen käytöstä. Viiden yön vierailun lasku Waldorf Astoria-hotellissa New Yorkissa huhtikuussa 2006 tuli maksamaan 12 000 puntaa huonepalvelun osalta ja yhteensä 73 000 puntaa koko vierailulta. Syyskuussa 2006 Sassou Nguesso osallistui YK:n yleiskokoukseen ja asui samaisessa hotellissa toiset viisi yötä, jolloin hän käytti 14000 puntaa huonepalveluun. Hänen perheensä ja lähipiirinsä käytössä oli yhteensä 44 huonetta ja kokonaislasku kohosi 130 000 puntaan. Brittiläinen Sunday Times kommentoi, että summa oli reippaasti suurempi kuin 106 000£, jotka Britannia antoi Kongolle kehitysapuna 2006.


title: Denis Sassou Nguesso

text: Heinäkuussa 2007 brittiläinen kansalaisjärjestö Global Witness julkisti tietoja, jotka osoittavat, että Sassou Nguesson poika, Denis Christel, on tuhlannut satoja tuhansia euroja Kongon öljytuloista ostoksilla Pariisissa ja Dubaissa. Denis Christel on Kongon öljy-yhtiön SNPC:n markkinointifirman Cotraden johtaja.


title: Denis Sassou Nguesso

text: Kesäkuussa 2007 Ranskan poliisi tutki Sassou Nguesson kiinteistöomistuksia Ranskassa, joiden se epäilee rahoitetun julkisista varoista. Sassou Nguesson nimi on myös tullut esiin öljy-yhtiö Elfiä koskevassa lahjusoikeudenkäynnissä. Hänelle on mahdollisesti maksettu satoja miljoonia euroja lahjuksina.


title: Gavin McCann

text: Gavin McCann (s. 10. tammikuuta 1978 Blackpool, Englanti) on englantilainen jalkapalloilija, joka edustaa Englannin Valioliigassa pelaavaa Bolton Wanderersia. Hän on pelipaikaltaan keskikenttäpelaaja.


title: Gavin McCann

text: McCann aloitti uransa Evertonissa vuonna 1995, josta siirtyi kolmen kauden jälkeen ykkösdivisioona -joukkue Sunderlandiin. Sunderlandissa hän oli auttamassa joukkueen Valioliigaan vuonna 1999. Vuodesta 2003 vuoteen 2007 McCann edusti Aston Villaa. Kesällä 2007 McCann siirtyi Boltoniin miljoonan punnan siirtokorvauksella .


title: Gavin McCann

text: Englannin maajoukkueessa McCann on pelannut yhden ottelun. Ottelu pelattiin Villa Parkilla Espanjaa vastaan vuonna 2001.


title: Sähkökemia

text: Sähkökemia on fysikaalisen kemian osa-alue, joka tutkii hapettumis-pelkistymis-ilmiöitä, joissa kuluu tai syntyy sähköenergiaa. Englantilaisia kemistejä John Daniellia ja Michael Faradayta pidetään nykymuotoisen sähkökemian keksijöinä.


title: Sähkökemia

text: Metallien halukkuus luovuttaa elektroneja vaihtelee sähkökemiallisen jännitesarjan mukaisesti. Epäjalot metallit luovuttavat elektroneja helposti, mutta jalot metallit heikosti. Tätä metallien ominaisuutta käytetään sähkövirran synnyttämiseen paristossa.


title: Sähkökemia

text: Yksinkertaisimmassa sähkövirtaa tuottavassa sähkökemiallisessa parissa on kaksi erilaista metallisauvaa ioneja sisältävässä liuoksessa, kuten suola- tai happoliuoksessa. Ioneja sisältävää liuosta kutsutaan elektrolyyttiliuokseksi.


title: Sähkökemia

text: Elektrolyyttiliuoksessa ionit kuljettavat liikkuessaan sähkövarauksia. Elektrolyyttiliuoksessa ionien liike on sähkövirtaa.


title: Sähkökemia

text: Yksinkertainen pari saadaan käyttämällä kupari- ja sinkkisauvaa. Sauvat pannaan astiaan, jossa on huokoisella väliseinällä erotettuna kuparisulfaattiliuosta ja sinkkisulfaattiliuosta. Huokoinen seinä estää liuosten mekaanisen sekoittumisen toisiinsa, mutta sallii ionien pääsyn läpi, siis sähkövirran kulun. Ilman väliseinää kupari-ionit pelkistyisivät suoraan sinkkisauvan pintaan kuparikerrokseksi.


title: Shure

text: Shure Incorporated on yhdysvaltalainen musiikkilaitevalmistaja, joka tunnetaan ennen kaikkea mikrofoneistaan. Heidän tunnetuimmat tuotteensa ovat Shure SM58 -vokaalimikrofoni ja Shure SM57 -instrumenttimikrofoni, jotka ovat säilyneet suosituimpien mikrofonien joukossa vuosikymmeniä niin studio- kuin PA-käytössäkin. Mikrofonien lisäksi Shure on valmistanut muun muassa äänirasioita ja neuloja äänilevysoittimiin sekä pieniä äänimiksereitä ENG-äänityskäyttöön.


title: Shure

text: Monien muiden musiikkilaitevalmistajien tapaan myös Shure on siirtänyt toimintaansa osittain edullisemman työvoiman maihin. Esimerkiksi valmistajan omien nettisivujen mukaan Shuren SM58- ja SM57-mikrofonien valmistus on tapahtunut jo 1980-luvun puolivälistä asti Meksikossa.


title: Fernandes

text: Fernandes on japanilainen musiikkilaitevalmistaja, joka tekee Fender Stratocaster- ja Telecaster-kopioita. Alkujaan vuonna 1969 se valmisti flamencokitaroita, mutta ajan myötä valmistus laajeni muihin kitaroihin ja vahvistimiin, ja se oli Japanin suurin kitaranvalmistaja. Se on tehnyt myös Gibson-replikoita nimellä Burny.


title: Jukola (täsmennyssivu)

text: Jukola voi tarkoittaa:


title: Yoandri Betanzos

text: Yoandri Betanzos (s. 15. helmikuuta 1982 Santiago de Cuba) on kuubalainen kolmiloikkaaja.


title: Yoandri Betanzos

text: Betanzos voitti 1999 alle 18-vuotiaiden kolmiloikan MM-hopeaa Bydgoszczissa tuloksella 15,83. Seuraavana vuonna hän oli toinen nuorten MM-kisoissa Santiago de Chilessä tuloksella 16,34. Vuonna 2003 hän voitti MM-hopeaa Pariisin MM-kisoissa loikittuaan 17,28. 2004 hän voitti pronssia Budapestin sisäratojen MM-kisoissa tuloksella 17,36 ja kultaa Ibero-Amerikan mestaruuskilpailuissa. Ateenan olympialaisissa hän oli neljäs tuloksella 17,47 häviten pronssimitalisti Danil Burkenjalle yhdellä senttimetrillä.


title: Yoandri Betanzos

text: Betanzos voitti jälleen MM-hopeaa Helsingin MM-kisoissa 2005 tuloksellaan 17,42. Myöhemmin samana vuonna hän oli ensimmäinen loikittuaan 17,46. Vuonna 2006 hän voitti sisäratojen MM-pronssia Moskovan sisäratojen MM-kisoissa ja oli ensimmäinen . Osakan 2007 ja Berliinin 2009 MM-kilpailuissa hän jäi karsintaan. Dohan sisäratojen MM-kilpailuissa 2010 hän sai hopeaa ennätyksellään 17,69. Daegun MM-kilpailuissa 2011 hän sijoittui yhdenneksitoista tuloksella 16,67 m.


title: Fin5

text: Fin5 on vuosittain Suomessa järjestettävä suunnistusviikko. Se käsittää viisi osakilpailua joiden lopuksi osakilpailuiden tulokset lasketaan yhteen ja parhaimman yhteisajan saavuttanut voittaa. Eliittisarjoissa viimeisen päivän kilpailu järjestetään takaa-ajona, jolloin kilpailijan lähtöaika määräytyy neljän päivän tulosten perusteella. Viikon aikana on yksi välipäivä, jonka jälkeen kilpailu jatkuu toisessa kilpailukeskuksessa. Ensimmäisen kerran suunnistusviikko järjestettiin vuonna 1984. Kilpailijoita viikolla on eri sarjoissa yhteensä useita tuhansia ja kaukaisimmat kilpailijat tulevat jopa Japanista saakka.


Pietarin kansainvälinen punaupseerikoulu aloitti toimintansa entisen tsaarinaikaisen kadettikoulun tiloissa marraskuussa 1918. Koulun tarkoituksena oli paitsi kouluttaa päällystöä vastaperustetulle puna-armeijalle myös erityisesti saada aikaan osaava kaaderi odotetun maailmanvallankumouksen tarpeisiin.


title: Pietarin kansainvälinen punaupseerikoulu

text: Nimensä mukaisesti oppilaitos oli hyvin kansainvälinen. Koska Neuvosto-Venäjällä toimi 1910-luvun lopulla useita sotilasoppilaitoksia, olivat punaupseerikoulun oppilaiden enemmistönä venäläisten sijasta suomalaiset. Heitä oli asunut ja oleskellut Pietarissa jo ennen lokakuun vallankumousta, mutta oppilaiden enemmistön muodostivat kansalaissodan loppuvaiheessa Suomesta paenneet punasotilaat, erityisesti kaartin päällystön jäsenet. Suomalaisten lisäksi oppilaita oli Venäjän eri raja-alueilta, kuten Baltiasta, Saksasta, Ruotsista ja Koreasta.


text: Paitsi oppilaista myös suuri osa sen toimihenkilöistä oli sukujuuriltaan suomalaista. Koulun johtajana toimi taustaltaan tsaarinarmeijan kapteeni, Kronstadtissa syntynyt virolainen Aleksander Inno, joka myöhemmin katosi Stalinin puhdistuksissa 1930-luvun lopulla. Koulun poliittisina komissaareina olivat puolestaan suomalaiset Rahjan veljekset, Eino, Jaakko ja Jukka, joista ensin mainittu oli kuulunut kansalaissodan ylimpään punapäällystöön. Heitä tehtävässä seurasi myös suomalainen Kustaa Rovio.


text: Vaatimuksena punaupseerikurssille pääsyyn pidettiin kansakoulutasoista sivistystä. Tulokkaalta vaadittiin myös suositus, jonka tavallisesti antoi joko hänen kotimaansa tai Venäjän kommunistinen puolue (VKP, myöh. NKP). Lisäksi hakijan tuli hallita perustiedot politiikasta (lähinnä kumouksellisesta opista ja työväenhistoriasta). Olihan joukon yhtenä tarkoituksena juuri kommunistisen propagandan levittäminen kotimaihinsa joko ennen vallankumouksen puhkeamista tai osallistuessaan siihen sen aikana.


text: Opetus oli järjestetty siten, että eri kansallisuudet muodostivat omat opintoryhmänsä. Oppilaat osasivat venäjää usein joko huonosti tai välttävästi, minkä vuoksi luentomuotoinen opetus tapahtui tulkin välityksellä, koska luennoitsijat olivat tavallisesti venäläisiä, jotkut entisiä tsaarinupseereitakin. Vuosien aikana polttava oppimateriaalin puute alkoi hellittää ja luentopainotteisuudesta siirryttiin itseopiskelun suuntaan. Koulun organisaatio kasvoi, samoin kurssilaismäärä.